
Lluís Arola i Ferrer 


E -TUDI 


ATAR AGO A 


El 20 de novembre de1985 vaig començar 
a exercir el càrrec de degà de la Facultat de 
Química de Tarragona de la Universitat de 
Barcelona. En aquell moment —ara també, 
però no és el cas de comentar-ho- pensa- 
va que la Facultat de Química de Tarragona 
s'havia d'especialitzar per aconseguir una 
personalitat pròpia entre el conjunt de cen- 
tres que a Catalunya impartien títols de quí- 
mica. Una personalitat que li pogués donar 
rellevància en un context que començava a 
ser competitiu i que fes possible que els titu- 
lats de la Facultat adquirissin una formació 
que els donés un perfil diferencial i aplica- 
ble a les sortides professionals de què dispo- 
saven. 

La Facultat tenia dues especialitats ben 
estructurades: química fonamental i quími- 
ca tècnica. Dins la química fonamental —una 
opció de formació generalista— hi havia tam- 
bé, de forma incipient i poc estructurada, 
una certa especialització cap a la bioquími- 
ca. Per la meva especialitat científica, la bi- 
oquímica, jo buscava fórmules que donessin 
als alumnes competències professionals que 
des del món de la química els apropessin a 
la biologia i els donessin habilitats i conei- 
xements per tenir més opcions professio- 
nals. No era el cas d'aprofundir en les com- 
petències vinculades a la indústria química 
de lentorn, perquè tant des de la química 
tècnica com des de la química fonamental 
ja es treballava amb eficàcia, ni de buscar 
els perfils tradicionals associats al titulats en 
química, perquè ja estaven funcionant satis- 
factòriament a la Facultat. Jo podia aportar 
una altra opció, complementària, i me'n vaig 
preocupar com a degà de la Facultat. 

Pensava en la biotecnologia, una espe- 
cialitat científica vella i nova, que cada cop 
tenia més i més aplicacions industrials, la 
qual, a la Facultat de Tarragona, amb les 
especialitats d'uns i altres, es podia afron- 
tar amb una certa facilitat i que a Catalunya 

es trobava encara en un estat prou incipient 
com perquè nosaltres poguéssim ser compe- 
titius. La biotecnologia possibilitava dues op- 
cions: una, centrada en la biotecnologia con- 
vencional, que en el nostre cas i donada la 
tradició de la zona, es podria enfocar cap al 
món de l'agricultura, i, una segona, centra- 
da en les tecnologies del DNA recombinant, 
llavors en fase inicial de desplegament, amb 
moltes expectatives i poca competència. 

A finals del 85 feia poc temps, just un pa- 
rell d'anys, que estava en vigor la LRU, la llei 
d'universitats que va transformar en pro- 
funditat el sistema universitari espanyol. La 
LRU oferia la possibilitat que les universitats 
impartissin títols propis, és a dir, titulacions 
sense homologació estatal però certificades 
per les universitats i, per tant, amb el valor 
que el mercat professional els volgués donar. 
Això feia possible disposar d'un mecanisme 
que donés una sortida acadèmicament và- 
lida a les idees que llavors tenia i que volia 
aplicar, idees que lògicament havia compar- 
tit amb els meus companys i companyes de 
bioquímica i amb altres companys de la Fa- 
cultat, especialment amb en Josep Guasch, 
professor de química analítica que llavors 
exercia el càrrec de vicepresident de la Di- 
visió dels Centres Universitaris del Camp de 
Tarragona de la Universitat de Barcelona, és 
a dir, actuava com a responsable dels temes 
acadèmics i de professorat a Tarragona. 

La idea que l'any 1986 estava sobre la 
taula era, doncs, elaborar una proposta per 
impartir un títol propi de biotecnologia a la 
Facultat de Química de Tarragona. Possible- 
ment aquesta hauria estat la proposta, si no 
s'haguessin donat un seguit de circumstàn- 
cies que van fer que les coses es concretessin 
d'una forma prou diferent als propòsits ini- 
cials. Crec que hi van intervenir tres factors 
significatius. Un, l'opció científica que en 
Josep Guasch havia triat: especialitzar-se en 
anàlisi química dels vins. Laltre, més perso- 

nal, un interès que m'havia portat a conèixer 
indirectament el funcionament dels estudis 
d'enologia a Bordeus i a comprendre que tot 
i importantíssim potencial vinícola de les 
nostres comarques només podríem tornar- 
nos competitius si des de la universitat ens 
implicàvem en la formació dels enòlegs. 

El tercer factor, i segurament el determi- 
nant per canviar lopció inicial, va ser una 
visita que en Josep Guasch i jo vam fer a en 
Jaume Ciurana, llavors director de VINCAVI. 
En Jaume Ciurana era tota una autoritat a 
Catalunya en el tema enològic i vam anar-lo 
a veure per explicar-li les nostres intencions 
i demanar-li el seu consell sobre com podí- 
em encabir Penologia en el nostre projecte 
de títol propi en biotecnologia. En Jaume 
Ciurana ens va rebre al seu despatx de Vi- 
lafranca i durant una bona estona vam es- 
tar exposant el nostre projecte i valorant-ne 
les possibilitats. Avui, fa mes de setze anys, i 
encara recordo lentrevista perquè va ser ex- 
traordinàriament positiva per al nostre pro- 
pòsit, ja que va defensar clarament i amb ar- 
guments contundents la necessitat del sector 
de poder comptar amb enòlegs formats amb 
estudis superiors especialitzats a Catalunya. 
Vam entendre que havíem de canviar lorien- 
tació del projecte i centrar-lo decididament 
i sense embuts en la formació universitària 
d'enòlegs. 

La decisió, després de l'entrevista, estava 
presa. Volíem posar en marxa un títol pro- 
pi d'enologia a la Facultat de Química de 
Tarragona. Calia, abans de concretar-lo, la 
conformitat de les persones clau de la Uni- 
versitat. En primer lloc, de l'Antoni Gon- 
zàlez Senmartí, llavors president de la Divi- 
sió dels Centres Universitaris del Camp de 
Tarragona de la Universitat de Barcelona, el 
qual coneixia el projecte des del comença- 
ment i ràpidament hi va donar la seva con- 
formitat. En segon lloc, del rector de la Uni- 
versitat de Barcelona, llavors en Josep Maria 
Bricall, que va entendre el projecte i se'l va 
fer seu des de linici, tot i que representava 
un repte considerable perquè era la prime- 
ra experiència a Espanya d'un títol propi no 
acompanyat d'un títol oficial. En tercer lloc, 
precisament per tractar-se d'un títol propi, el 
president del Consell Social de la Universitat 
de Barcelona, llavors en Josep Maria Puig 
Salellas, notari barceloní que havia exercit 
la seva professió a Tarragona i que va donar 
tot el suport necessari al projecte que plan- 
tejàvem. 

Amb la idea definida, calia concretar-la. 
Per això vam demanar un ajut a la Comis- 
sió Europea dins el programa Erasmus, per 
tal de preparar el pla d'estudis amb contac- 
tes amb les universitats franceses, ajut que 
se'ns va concedir i que ens va permetre vi- 
sitar Montpeller i Bordeus. Primer, lPAntoni 

Gonzàlez, en Josep Guasch i jo vam anar a 
Montpeller. Vam visitar madamme Suzanne 
Brun, la responsable dels estudis d'enologia 
de la Facultat de Farmàcia, la qual ens va 
atendre magníficament i ens va obrir els ulls 
al que havia de ser el nostre projecte. Ens va 
parlar de les directrius de l'Oficina Interna- 
cional de la Vinya i el Vi per a la formació 
d'enòlegs i de com ells feien les coses, ens va 
donar material i ens va facilitar la discussió i 
anàlisi del projecte amb monsieur Cabanis, 
el cap d'estudis, que ens va ajudar decidida- 
ment a elaborar una proposta. 

Un temps després vam visitar Bordeus. 
Allí ens va rebre el director del centre, Pas- 
cal Ribéreau-Gayon, un dels prohoms de 
l'enologia francesa, el qual, juntament amb 
del Dr. Glories, cap d'estudis en aquell mo- 
ment, va ajudar-nos definitivament a con- 
cretar la proposta. Especialment perquè ens 
van fer entendre un fet transcendent per al 
que havia de ser la proposta final: la impor- 
tància que els estudis d'enologia tinguessin 
personalitat per ells mateixos, que no esti- 
guessin inserits en cap altre centre ni estruc- 
tura universitària, perquè havien d'adquirir 

rellevància i personalitat i, especialment, per- 
què entenien que era fonamental el contacte 
estret amb el sector productiu, la qual cosa 
es podia fer molt millor des d'una estructura 
universitària singular. Altrament, els profes- 
sors Ribéreau-Gayon i Glories ens van aju- 
dar a comprendre un fet que després s'ha 
mostrat realment significatiu, segons ells, 
calia que plantegéssim un projecte docent 
realment universitari, és a dir, que estigués 
íntimament lligat amb al generació de conei- 
xement, i per això havíem de definir des de 
l'inici una activitat investigadora amb cara i 
ulls. 

Després de Bordeus la idea ja tenia tots 
els elements per configurar un projecte, que 
seria el definitiu. Calia definir un títol propi 
d'enologia, inserit en un centre universitari 
singular i en un context d'activitat investiga- 
dora i de transferència consistents. La idea 
del centre singular va ser la més difícil de 
tirar endavant perquè el rector Bricall hi va 
posar força inconvenients, ja que ell veia el 
títol com una mena de títol motxilla penjat 
del títol de química, és a dir, com una espe- 
cialitat dins la química més que no pas com 
un títol independent amb personalitat prò- 
pia. Finalment, però, es va deixar convèncer 
i va acceptar el nostre plantejament. 

Tot aquest projecte tenia una clara limita- 
ció: havia de ser econòmicament sostenible. 
Per això necessitàvem la complicitat del go- 
vern de Catalunya, perquè volgués incloure 
la proposta en la programació universitària 
de Catalunya i perquè, tot i no tractar-se d'un 
títol homologat, Phi considerés. Era una si- 
tuació nova, no prevista en el sistema, ja que 
era el primer títol propi que es plantejava 
des d'una universitat catalana, i espanyola, i 
que es feia realment com un títol universitari 
alternatiu. En l'administració de la Generali- 
tat vam trobar dos aliats. Un, el director ge- 
neral d'universitats el Dr. Abel Mariné, cate- 
dràtic de bromatologia que havia treballat en 
l'estudi dels vins i que coneixia bé la situació 
dels estudis d'enologia a França, el nostre 
referent. El professor Mariné va resultar un 
ajut inestimable perquè va entendre i com- 
partir el projecte des del primer dia i va po- 
sar totes les facilitats perquè pogués ser una 
realitat. Laltre aliat, clar, va ser el conseller 
d'Ensenyament, Josep Laporte, el qual va fer 
possible la decisió de la Generalitat d'auto- 
ritzar i subvencionar la creació d'un centre 
universitari a Tarragona especialitzat en la 
formació universitària d'enòlegs. 

La decisió no va ser senzilla, perquè a 
més de la dificultat d'inserir al sistema uni- 
versitari un centre singular com el que pro- 
posàvem, va sorgir una polèmica important 
per la ubicació física del centre, ja que els 
principals productors de vins i caves del 
país, ubicats en aquell moment al Penedès, 

en conèixer la proposta que es formula- 
va des de Tarragona, van entendre, defen- 
sar i argumentar que el nou centre s'havia 
d'ubicar a Vilafranca del Penedès. Nosal- 
tres vam defensar que la iniciativa havia 
sorgit de Tarragona, que ens calia una pro- 
posta d'aquesta mena per donar persona- 
litat i rellevància als centres universitaris 
de Tarragona —argument ben compartit pel 
rector Bricall i el president Puig Salellas— i 
que un centre universitari calia que estigués 
envoltat d'una estructura universitària més 
àmplia, que no es podia fer en un context no 
universitari com era Vilafranca, argument 
que va convèncer finalment la Generalitat. 

La decisió de no ubicar el centre a Vila- 
franca va tenir consequències rellevants du- 
rant força temps perquè la majoria dels pro- 
ductors importants del sector van tancar les 
portes al nostre projecte, tot i les bones arts 
del president Puig Salellas, que va organit- 
zar un patronat del Centre amb personalitats 
rellevants del sector perquè el tutelés i li do- 
nés cobertura. Aquest patronat va funcionar 
en un primer moment però en mostrar-se 
poc operant va deixar de funcionar ràpida- 
ment. Val a dir que alguns vinaters significa- 
tius del sector, especialment Miguel Torres i 
Jaume Gramona, ens van donar un ajut im- 
portant i continuat que ha estat determinant 
pel que després va ser l'Escola d'Enologia de 
Tarragona. 

Resolt el pla d'estudis, Vestructura acadè- 
mica i la relació amb el sector professional, 
calia encara solucionar dues questions im- 
portants: les instal-lacions per a la docència 
i, especialment, el professorat. 

En la questió potser més rellevant per dur 
a bon terme el nostre projecte, el professorat, 
vam optar per una triple via: en primer lloc, 
alguns dels professors de la Facultat de Quí- 
mica vam prendre la decisió de canviar de 
centre i, en alguns casos, d'especialitat ci- 
entífica. En segon lloc, vam incorporar per- 
sones com la Montse Nadal que eren profes- 
sors a la formació professional enològica. En 
tercer lloc, calia formar professors perquè en 
el futur poguessin liderar els aspectes més 
aplicats i en aquest context va ser clau l'op- 
ció que van prendre en Fernando Zamora, 
que va acceptar de fer el seu postdoctorat a 
Bordeus per especialitzar-se en enologia, i, 
en Francesc López Bonillo, que va fer el seu 
postdoctorat a Tolosa per especialitzar-se en 
tecnologia dels aliments. Després han estat 
altres els que s'han incorporat i especialit- 
zat, però sempre les primeres passes són de- 
terminants en un projecte i l'opció dels pro- 
fessors pioners va ser, com deia, clau per al 
projecte futur. 

A més de les persones calia dotar-nos 
d'instal-lacions i equipament adequat per a 
la docència. Aquí vam trobar un altre aliat 

important en tota aquesta gènesi del projec- 
te, Valcalde de Tarragona, el socialista Josep 
Maria Recasens, el primer alcalde democrà- 
tic després de molts anys, una persona que 
en general no compartia massa els projectes 
universitaris però que en el cas del d'enolo- 
gia s'hi va mostrar clarament favorable i hi 
va voler trobar solucions. Així, en primer 
lloc, va cedir l'antic convent de les monges 
clarisses a l'avinguda Ramón y Cajal, un edi- 
fici en força mal estat però amb espai sufi- 
cient i amb una estructura adequada per al 
projecte. Com que calia un temps per res- 
taurar ledifici, es va decidir de començar les 
classes a les aules i laboratoris de la Facultat 
de Química, ja que el primer curs podia im- 
partir-s'hi sense més problemes que els d'or- 
ganització dels horaris. 

Així, resolt el pla d'estudis i disposant 
del professorat i de les instal-lacions provi- 
sionals, era possible començar el funciona- 
ment dels estudis universitaris d'enologia. El 
4: de juliol de 1988 la Junta de Govern de la 
Universitat de Barcelona va prendre Pacord 
de creació del títol propi de graduat en eno- 
logia i, uns dies després, l'1 d'agost de 1988 
la Generalitat de Catalunya va publicar el 
decret de creació de VEscola d'Enologia de 
Tarragona, la primera escola universitària 
que a l'Estat espanyol estava dedicada a la 
formació d'enòlegs. 

Aquests acords van permetre que loctu- 
bre de 1988 s'iniciessin les classes del pri- 
mer curs amb els 40 alumnes que s'havien 
matriculat i els professors que havíem fet 
nostre el projecte. Tot seguit es van escollir 
els òrgans de govern del centre, el director, 
que vaig ser jo, el cap d'estudis, en Josep An- 
ton Ferré, i la primer junta d'escola com a 
òrgan col-legiat. 

De forma simbòlica, la primera lliçó in- 
augural la va impartir el director de l'Esco- 
la d'Enologia de Bordeus, el professor Pascal 
Ribérau-Gayon. Era el 20 de novembre de 
1988, data que després ha servit de moment 
simbòlic d'inici de les activitats. 

Les classes havien començat però calia 
buscar solucions urgents a la continuitat de 
les activitats perquè estàvem en instal-lacions 
provisionals i insuficients. D'una banda, la 
Universitat de Barcelona va encarregar el 
projecte de restauració de l'edifici als arqui- 
tectes Paloma Bardají i Carles Teixidor, els 
quals van fer una molt bona feina de restau- 
ració i d'adequació a les necessitats formati- 
ves. Les obres van finalitzar un parell d'anys 
després i el 20 de novembre de 1990 es van 
inaugurar unes magnífiques installacions 
de pràcticament 2.000 m2 de superfície, ben 
equipades per a la docència i la recerca. 

En paral-el ens calia —i això era una no- 
vetat respecte del model francès, però ens 
va semblar important per al projecte- dis- 


Desembre 2004 


posar d'un camp experimental i d'un celler 
docent, on els alumnes pugessin practicar 
sota la directa acció del professorat. També 
en això vam obtenir Vajut de l'Ajuntament de 
Tarragona, que va cedir una finca en des- 
ús al terme municipal de Constantí, que als 
anys seixanta havia estat un celler. Primer es 
van plantar els ceps que havien de configu- 
rar les 7 hectàrees del camp experimental de 
l'Escola d'Enologia. Després va caldre ender- 
rocar ledifici existent, construit sobre una 
antiga explotació agrària de l'època romana, 
ja que presentava patologies constructives, 
i es va edificar un nou celler experimental, 
construit pels mateixos arquitectes que havi- 
en remodelat l'edifici de les clarisses. El 20 
de novembre de 1994 es van inaugurar els 
786 m2 del celler docent i experimental de 
l'Escola, acabant així la fase de posada en 
marxa dels estudis d'enologia a Tarragona. 

Amb nou anys, entre el 1985 i el 1994, ha- 
víem aconseguit materialitzar un projecte, 
ideat en principi per ampliar Vactivitat de la 
Facultat de Química de Tarragona, però que 
es va convertir en la primera Escola Univer- 
sitària d'Enologia de l'Estat espanyol i que 
va acabar sent una autèntica revolució en el 
món enològic català i espanyol, perquè amb 
el temps s'ha demostrat que amb la forma- 
ció d'especialistes universitaris l'enologia ha 
aconseguit situar-se entre els primers llocs 
de referència mundial. 

Amb aquestes línies he volgut fer me- 
mòria de l'inici de Penologia a Tarragona. 
Després han passat moltes altres coses, 
com lhomologació del títol, la conversió en 
Facultat, el reconeixement de la professió 
d'enòleg i d'altres també prou significatives, 
però això és ja un segon capítol de la història 
que caldrà explicar en una altra ocasió. 


Lluís Arola i Ferrer 


Resse, núm.37 Q DOSSIER 


Fernando Zamora Marín 


PRICRAT: 


Fa una mica més de dos anys, exactament l'1 
de maig de 2002, el suplement gastronòmic 
del Nevv YorR Times, el Dinning Out, dedica- 
va la seva portada als vins del Priorat. No és 
la primera ocasió —ni serà la darrera— en què 
els vins del Priorat apareixen com a protago- 
nistes de Pactualitat mediàtica del vi. De fet, 
a hores d'ara, la presència d'alguns vins del 
Priorat és habitual en la majoria de revistes 
especialitzades i, en moltes ocasions, encap- 
çalen les classificacions que els experts ela- 
boren per aconsellar els consumidors. 

A tots els que hem conegut la comarca i 
hem passejat per aquestes contrades no dei- 
xarà mai de sorprendre'ns la profunda me- 
tamorfosi que ha sofert el Priorat durant els 
darrers quinze anys. De ser la comarca més 
pobra de tot Catalunya, ha passat a ser la que 
més ha crescut econòmicament. La principal 
font d'ingressos dels pobles que pertanyen a 
la Denominació d'Origen Priorat eren, fins 
fa molt pocs anys, les pensions de jubilació i 
de viduitat. Afortunadament això ha canviat, 
i avui en dia el vi i el turisme que arrossega 
són els principals motors econòmics de la 

zona. Aquesta veritable revolució ha trans- 
format tota la comarca i ha impulsat tant la 
puixança dels nou pobles que configuren la 
Denominació d'Origen, com la de la resta de 
pobles de la comarca, agrupats sota la Deno- 
minació d'Origen Montsant, creada recent- 
ment. 

La història del Priorat és prou coneguda. 
Els seus orígens comencen amb l'arribada 
del monjos cistercences i la creació de la car- 
toixa de Scala Dei. La llegenda diu que els 
monjos, mentre cercaven un lloc per cons- 
truir el monestir, van trobar un pastor que 
els va dir que havia vist una vall des d'on els 
àngels pujaven cap al cel per unes escales. 
Els monjos, davant d'aquesta visió celestial, 
van visitar la vall i com que els va semblar 
magnífica, hi van construir una cartoixa, que 
anomenaren Scala Dei, com a homenatge a 
la visió del pastor. Tots els que hem passejat 
per aquests indrets podem fàcilment imagi- 
nar els àngels pujant per les esglaonades fal- 
des del Montsant, les quals, segons la llum 
del dia, semblen una veritable escala, especi- 
alment després d'un bon àpat regat de forma 
abundant amb un magnífic vi prioratí. 

Evidentment, els monjos van començar 
a plantar vinya per a les seves necessitats 
sagrades, és a dir, per a fer el vi que els ca- 
lia per al sacrament de l'eucaristia, si bé és 
segur que també ho feien per satisfer altres 
necessitats més epicúries. La comarca va re- 
bre el nom de Priorat perquè era el prior de 
Scala Dei, qui com a senyor monàstic admi- 
nistrava els poders polític, econòmic i religi- 
ós al territori. 

El nom de ePriorat- sempre ha estat prou 
conegut per tots els entesos en vi. No obs- 
tant això, durant molt de temps els vins del 
Priorat han tingut fama de ser molt durs, 
molt agrests, molt alcoholitzats, i, en ocasi- 
ons, amb evidents defectes. De fet, en Josep 
Pla deia que els vins del Priorat eren cau- 
tèntics blocs de vi gairebé sòlids, que inflen 

la boca i remouen les tripes-. Tot i aquest 
comentari del gran escriptor empordanès, 
existia una opinió bastant generalitzada que 
deia que les potencialitats d'aquests vins 
eren enormes. Tothom deia el mateix, que 
aquella regió tenia unes possibilitats mera- 
velloses, però al mateix temps ningú impul- 
sava cap iniciativa. 

Durant força temps, l'únic celler que ana- 
va fent les coses raonablement ben fetes era 
la cartoixa de Scala Dei, si bé els vins que 
s'hi elaboraven eren molt diferents dels actu- 
als, molt a Pestil antic, podríem dir. 

Al final de la dècada dels vuitanta, un 
home, René Barbier, va veure les possibili- 
tats del Priorat. Ell servava un sentiment es- 
pecial per aquella terra, ja que tant el seu avi 
com el seu pare, ja feia temps havien comen- 
çat a fer-hi vins. Va decidir que aquell era un 
bon moment per invertir esforços i mitjans 
al Priorat amb el propòsit de fer el millor vi 
possible. Considerava —i així ho deia a tot- 
hom- que el Priorat reunia unes condicions 
úniques per poder elaborar vins de la més 
alta qualitat. La llicorella del seu sòl, les ini- 
gualables condiciones climàtiques i lexis- 
tència de vinyes molt velles representaven 
una combinació tan bona per a l'elaboració 
de vins, que ara per ara resulta estrany que 
ningú no ho fes abans. 

Va començar, doncs, a plantar vinya per 
complementar les garnatxes i carinyenes ja 
existents amb noves varietats com el syrah i 
el cabernet sauvignon i, alhora, va intentar 
engrescar més gent per aquest projecte. Era 
conscient que la fama d'una denominació no 
depèn tan sols d'un únic celler, sinó que ne- 
cessita d'una certa massa crítica per poder 
provocar una mena de reacció en cadena. 

Llavors va convèncer a Alvaro Palacios 
—actual elaborador de Clos Dofí i de l'Ermi- 
ta— a qui coneixia d'una època en què havia 
treballat a Palacios Remondo, a La Rioja. En- 
gresca també a Josep Lluís Pérez, elaborador 
de Clos Martinet i Cims de Porrera, a Carles 
Pastrana, elaborador de Clos de l'Obac, i fi- 
nalment a Daphne Glorian, elaboradora de 
Clos Erasmus. Tots ells junt amb René Bar- 
bier, elaborador de Clos Mogador, van co- 
mençar una arriscada aventura que verita- 
blement ha canviat completament els vins 
del Priorat i ha influit enormement també 
en la transformació global dels vins de l'Es- 
tat espanyol. 

En un inici van treballar tots plegats, fent 
gairebé el mateix vi amb diferents etiquetes, 
i es van separar formalment a partir de Vany 
1992. Cadascú comença aleshores el seu 
camí en solitari i s'inicia una veritable trans- 
formació de la comarca, impulsada per Pèxit 
d'aquesta emprenedora aventura. 

Conscients que no es pot fer un bon vi 
sense un bon raim, i que no es pot fer un 

bon raim sense bons viticultors, trenquen 
completament l'escala de preus establerta. A 
diferència del que passava abans, comencen 
a pagar el raim procedent de vinyes velles a 
preus molt elevats, gairebé 5 o 10 vegades 
més. De pagar a 40 o 50 pessetes el quilo de 
raim, es passa a 400 o 500 pessetes. La vinya, 
tot d'un cop, torna a ser rendible. Alguns jo- 
ves ja no volen abandonar Vagricultura, per 
dedicar-se plenament al digníssim ofici de vi- 
ticultor. El futur als pobles del Priorat torna 
a ser possible. 

Evidentment, dins d'aquest nou context, 
els elaboradors de vi exigeixen una màxi- 
ma qualitat de raim que requereix moltes 
més hores a la vinya i un control acurat dels 
rendiments. Tot i això, l'exigència és justa i 
necessària, i així ho entenen els viticultors. 
Si el raim està ben pagat és lògica l'exigència 
de la qualitat. 

Fruit d'això, els actuals vins del Priorat 
són uns vins inspirats en el passat, però que 
han eliminat els defectes que podien tenir 
temps enrere. A diferència d'altres regions 
productores, no es vol imitar vins de reputa- 
ció prou coneguda, sinó que s'intenta recons- 
truir un vi diferent i alhora antic. S'aposta 
clarament per la garnatxa, que és la varie- 
tat reina, i també per la carinyena, tot i que 
no tant, i s'incorporen el syrah i el cabernet 
sauvignon. Es van redissenyar els vins mi- 
rant d'aprofitar tot allò que sempre els ha- 
via distingit. La maduresa i la concentració, 
sempre presents en aquests vins, es comple- 
menten amb l'harmonia necessària. Noves i 
modernes tècniques de vinificació i criança 
són aplicades per enòlegs competents. Es 
cerca un vi amb un contingut tànic enorme, 
però alhora amable, la qual cosa és molt di- 
fícil d'aconseguir. Com el Calígula de Camus 
demanant la lluna, els prioratins cerquen la 
quadratura del cercle i bé que la troben. 

Els èxits nacionals i internacionals arri- 
ben i dins del món del vi tothom vol instal- 

lar-se a la Denominació d'Origen. Can- 
tants famosos, productors del Penedès, de 
l'Empordà i de França, antics ministres, ac- 
tors francesos... Tothom vol participar-hi, 
i com que no hi ha prou raim, es tornen a 
plantar vinyes. Simultàniament, molts dels 
viticultors prioratins, conscients de Vautèn- 
tic canvi de les regles del joc, decideixen 
fer-se el seu propi vi. En poc temps es do- 
bla la superfície de vinya i es passa d'una 
desena d'empreses embotelladores a més de 
cinquanta. Lèxit és tan evident que fins i tot 
alguns mitjans de comunicació dels Estats 
Units comparen el Priorat amb la Borgonya. 

Entretant, la resta de la comarca, agrupa- 
da actualment sota la Denominació d'Origen 
Montsant, també ha començat una trans- 
formació fonamentada en la qualitat del vi 
produit. Una nova aventura comença. I això 
és només linici. En quinze anys, gràcies a 
aquella primera arriscada aventura, s'han 
canviat no tan sols els vins del Priorat, sinó 
que s'ha transformat econòmicament i soci- 
alment una comarca. 

Actualment, el Priorat és probablement 
una de les comarques catalanes més conegu- 
des arreu del món i ho és gràcies al vi. Les- 
perança ha tornat i els joves planifiquen el 
seu futur al poble. Molts d'ells es plantegen 


elaborar el seu propi vi amb el raim de la vi- 
nya que els seus avis van plantar fa més de 
50 anys i amb les noves plantacions que fa- 
ran ells. Potser només faran 10.000 ampolles, 
però potser seran suficients per sentir-se or- 
gullosos de fer un vi de reconeguda qualitat 
que els permetrà de mantenir dignament la 
seva família. 

La història comença cada dia i necessi- 
ta, per produir veritables transformacions 
socials, d'apostes clares i decidides. El futur 
del Priorat, que alguns van saber entreveure 
quan no era tan evident, és ara per ara una 
realitat i podem mirar cap endavant amb op- 
timisme. 

Si a la reconeguda regió de la Borgonya 
francesa fa molts anys, els seus viticultors 
van ser capaços d'aconseguir seduir el món 
amb la qualitat del seus vins i mantenir un 
model productiu i social com el descrit, per 
què no ho podem fer nosaltres2 El més difícil 
ja està fet i el futur depèn de nosaltres. 


Fernando ZAMORA MARÍN 
Unitat d'Enologia del Centre de Referència 
en Tecnologia d'Aliments (CeRTA). Departa- 
ment de Bioquímica i Biotecnologia Facultat 
d'Enologia de Tarragona. Universitat Rovira 
i Virgili 

Marià Bigordà Puig 


V' ICULT R 
DEL FU Ui: 


RODUCIÓ INTEGRA 


La unió de les tècniques que treballen en 
pro de la planta i les noves tecnologies que 
treballen i tenen cura del raim hauria de ser 
un encert tan gran, com indivisibles han de 
ser el cepi el vi. 

Avui està a punt d'aplicar-se en el camp 
vitivinícola el nou concepte de la producció 
integrada, que en altres camps de la nostra 
agricultura ja ha estat implantat, i crec que, 
en el futur, s'anirà augmentant l'interès per 
aquesta questió. 

La producció integrada és un sistema de 
producció agrícola i/o alimentària en què 
prima la major utilització dels recursos i 
mecanismes de producció natural i facilita 
el desenvolupament a mitjà termini d'una 
agricultura més sostenible. S'hi introdueixen 
sistemes de treball com formes de conreu, 
fertilització, reg, lluita biològica o química, 
no de forma sistemàtica sinó en funció d'una 
avaluació tècnica prèvia i d'un diagnòstic 
que determini si és idònia o no la tècnica o 
el tractament a aplicar, i fa compatible en 
tot moment la protecció del medi ambient, 
les exigències de la societat i la productivitat 
agrícola. 

Les comunitats autònomes, mitjançant 
els seus departaments d'agricultura, apro- 
varan per a cada producte agrari o alimen- 
tari una norma tècnica que especificarà les 
pràctiques de producció, elaboració, o ma- 
nipulació que necessàriament hauran de 
complir-se perquè el producte obtingut sigui 
considerat de producció integrada. 

També hauran de definir-se les pràcti- 
ques que pel seu caràcter nociu queden pro- 
hibides, així com aquelles altres que són re- 
comanables i que a mitjà termini passaran a 
ser obligatòries. Igualment, les normes tèc- 
niques especificaran tota aquella informació 
que es consideri necessària per garantir la 
traçabilitat del producte. 

Com veiem, una exigència de Vagricul- 
tura actual és la utilització de mètodes més 

respectuosos amb el medi ambient, que per- 
metin disminuir l'ús dels productes químics i 
obtenir produccions agrícoles de qualitat. Per 
tant, es farà necessari diferenciar els produc- 
tes obtinguts mitjançant sistemes de produc- 
ció integrada, atès el seu valor afegit en el 
mercat. També s'haurà d'informar al consu- 
midor d'allò que aquests mètodes de treball 
representen, però, sobretot amb mencions 
especials, caldrà distingir aquests productes 
i facilitar així la seva opció de compra. 

Hi haurà també un Registre d'Operadors 
de Producció Integrada del qual en formaran 
part les persones físiques o jurídiques que 
obtinguin, manipulin, elaborin, envasin, eti- 
quetin i/o comercialitzin productes agraris 
o alimentaris obtinguts sota les normes de 
producció integrada. 

Com deia al començament, el cultiu de 
la vinya, pel que fa a la producció integra- 
da, no ha estat regulat en la seva totalitat a 
Catalunya. Anem pel camí adequat, però, i 
seria interessant que totes les persones im- 
plicades en aquests cultiu hi comencin a 
pensar. 

Sí que és cert que s'han legislat uns pri- 
mers passos. Per exemple, si parlem de la 
fertilització de la vinya trobem: 

Resolució ARP/159/2003 de 23 de gener 
de 2005. 

Normes Obligatòries: 

1. Realitzar anàlisis de sòl i d'aigua al- 
menys cada cinc anys per unitat de cultiu 
en l'any d'implantació de la producció inte- 
grada. Si l'aigua de reg és de pou, les anàlisis 
es faran com a mínim cada dos anys. 

2. Efectuar una anàlisi foliar cada any a 
partir de l'entrada en producció per conèixer 
la resposta del cultiu al pla d'adobat i corre- 
gir-ne les possibles desviacions. 

5. Establir un pla d'adobat que conside- 
ri anàlisis realitzats, rendiments, edat de la 


plantació, qualitat esperada, estat de la plan- 
tació, sistema de treball i risc fitosanitari. 

4. No superar les 40 UF de Nitrogen per 
hectàrea i any considerant totes les aporta- 
cions. Excepcionalment es podran superar 
però sempre amb l'aprovació del tècnic de la 
producció integrada i justificar-ho en el qua- 
dern de Vexplotació. 

Normes prohibides: 

1. Aportar materials amb valor fertilit- 
zant, procedents de fangs de depuradora o 
de residus sòlids o urbans que continguin 
contaminants com microorganismes pato- 
lògics, materials no degradables o metalls 
pesants amb valors superiors als permesos, 
com serien: 


Metall pesant cadmi 


coure níquel 


plom —azinc mercuri crom 


Valor (mg/ig de matèria seca) 5 


450 120 150 


1.100 5 400 


Normes recomanables : 

1. Limitar Pús d'adobs foliars i només 
incorporar-los quan el seu ús estigui plena- 
ment justificats per carències clares o pro- 
blemes nutritius o de qualitat destacats en 
les anàlisis de les fulles o fruits d'anys an- 
teriors. 

2. Augmentar el percentatge de matèria 
orgànica del sòl. 

5. Limitar les aportacions de quelats o 
micronutrients al sòl i només en aquells ca- 
sos en què l'anàlisi o l'experiència d'altres 
anys ho justifiquin. 

Caldrà estar molt atent als propers esde- 
veniments, ja que el tema bé es mereix una 
bona reflexió per part del sector. 


Marià BIGORDÀ PUIG 


DIRECTOR TÈCNIC 
DE TEICHENNÉ, SA 

La imatge del Moll de Costa, sobretot en les 
primeres dècades del segle xx, farcit de bótes 
esperant ser embarcades, no és una casuali- 
tat És el reflex d'un dels moments esplen- 
dorosos de l'economia del Camp, gràcies, 
una vegada més, al producte obtingut d'unes 
vinyes que, generació a generació, han estat 
testimoni de la història de la nostra terra. 

Si fem un breu repàs històric descobrim 
que l'origen de la vinya productora de raim, 
la Vitis vinifera, es localitza entre el golf Pèr- 
sic i la mar Càspia. Va ser l'espècie que so- 
brevisqué al període de les glaciacions i es 
propagà cap a altres regions. 

Els grecs i, més endavant els romans, 
n'expandiren el cultiu i el seu producte de 
transformació, el vi, per tota la Mediterrània. 
Foren, doncs, els grecs qui portaren aquest 
conreu a les nostres terres, i els romans el 
consolidaren, cosa que corroboren la gran 
quantitat de referències literàries que ens 
han arribat: Sili Itàlic, en el relat de les guer- 
res Púniques, ens parlava d'una Tàrraco hos- 
pitalària amb Bacus, el poeta P. Anni Florus 
afirmava que Tàrraco era per a ell la ciutat 
més agradable i estimada de les apropiades 
per al descans, essent el seu clima temperat 
i la terra fèrtil les característiques que per- 
metien que s'hi produís un vi tan bo com el 
d'Itàlia i gens inferior en qualitat, Pons Icart 
també recollia les cites de Plini el Vell a la 

Història Natural en què especificava que dis- 
tingia els nostres vins per la seva finor i la 
seva aroma... 

Larribada dels àrabs al segle vIn acabà 
per destruir la florescent viticultura, però 
més tard, fou Pesglésia —amb la incorporació 
del vi dins la litúrgia catòlica— qui n'afavorí 
la recuperació amb vinyes pròpies plantades 
al voltant d'esglésies, ermites i monestirs. 

Lany 1012, els cartoixans, monjos con- 
templatius, funden la Cartoixa anomena- 
da Nostra Senyora de Scala Dei. Alfons II 
d'Aragó va impulsar-ne la creació i la va do- 
tar de terrenys i ceps que constituiren Pac- 
tual Priorat. Un segle després, els templers 
i els monjos del Císter segueixen el mateix 
camí a la Conca de Barberà. 

Entre els segles xI—xIV, el comerç de la 
Corona d'Aragó torna a impulsar la viticultu- 
ra i s'aconsegueix la presència dels vins del 
Camp als mercats nacionals i internacionals, 
però els conflictes bèllics, les epidèmies, la 
fam i els problemes remenses acaben perju- 
dicant-ne l'expansió. 

Al segle xix s'alternen els moments de 
gran esplendor amb els de franca recessió, 
aquests darrers vinculats, principalment, a 
la plaga de la filloxera. La primera meitat 
del segle xx, en l'Europa d'entre guerres, es 
restableix la importància de l'exportació vi- 
tivinícola, gràcies a l'elevat tràfic exportador 
de vins i derivats del Port de Tarragona. 

Però per què s'han succeit aquests esde- 
veniments històrics al nostre territori2 El sòl 
i el clima són factors del medi inseparables 
quant a la influència que exerceixen en el 
creixement de les plantes, de manera que 
condicionen lalimentació hídrica i nutriti- 
va. Els sòls profunds amb provisió adequada 
d'aigua i d'elements fertilitzants assimilables 
són adequats per a les grans produccions, 
mentre que els superficials, pobres i sense 
reserva hídrica, no permeten un gran desen- 
volupament de les vinyes i produeixen colli- 
tes escasses però de més qualitat. 

El clima afecta amb més intensitat i en 
determina les possibilitats. La vinya té unes 
exigències climàtiques ben determinades, 
definides per les temperatures, la insolació 
i les pluges, però també està influida per les 
característiques dels diferents mesoclimes i 
els microclimes. És exigent en calor i sensi- 
ble a les gelades d'hivern i primavera, no tan 
sols pel seu creixement vegetatiu sinó per 
la maduració del seus fruits que necessiten 
d'una illuminació i temperatures adequada- 
ment altes. 

Cada superfície comarcal produeix el seu 
vi, amb el seu color, la seva graduació i el 
seu sabor i, segons la dita, da superfície més 
pobra produeix el vi més bo. 

Els diferents estils artístics que han dei- 
xat al llarg dels temps la seva empremta a 
les nostres contrades, també ens han permès 
seguir les tasques vinculades a les activitats 
vinícoles. Podem citar-ne alguns exemples: 
la figura masculina que transporta raims 
des de les tessel-les de la cúpula romana de 
Centcelles, els treballs desenvolupats en el 
mensari (concretament els mesos de febrer, 
març, agost i setembre) dels capitells gòtics 
de la catedral de Tarragona on se'ns repre- 
senten les tasques de cavar, de podar els 
ceps, de netejar les bótes per posar el pro- 
ducte de la verema, activitats algunes d'elles 
també aparegudes en capitells del monestir 
cistercenc de Santes Creus, els raims orna- 
mentals del retaule gòtic de la catedral de 
Tarragona, o de l'interior de Vesglésia de 
Vistabella creats, aquests, per Jujol, els de- 
talls d'escenes de verema i de gaudi del vi a 
taula a les rajoles modernistes de la façana 
del celler cooperatiu de Pinell de Brai, edifici 
conegut com da Catedral del vio per la belle- 
sa i magnificència de la seva estructura2 

La construcció d'aquests edificis, majori- 
tàriament d'estil modernista, s'inicia en els 
primers anys del segle xx i es destinen, prin- 
cipalment, a transformar el raim en vi o en 
licors. Fins aquest moment, els productors 
de vi tenien a les seves cases els cups exca- 
vats a terra per a la fermentació del raim, 
però, l'aparició de les plagues com l'oidium, 
el míldium, i sobretot, la fil-loxera a la sego- 
na meitat del segle xix, provoca grans can- 

vis en l'estructura de la societat vinícola. Ja 
ho va dir Josep Pla tal com ho recull Alcover 
Moll al seu diccionari, da terra havia estat 
vinya, però la filloxera se l'havia menja- 
dar. Aquesta frase resumeix molt bé tota la 
problemàtica sorgida amb l'arribada de la 
plaga als nostres camps. La irrupció de lin- 
secte a les vinyes franceses va suposar una 
forta crescuda en la venda dels raims cata- 
lans, per contra, quan la plaga va arribar als 
camps situats al sud dels Pirineus, la dava- 
llada de les vendes del vi català va ser molt 
eran i, per tant, els conflictes entre propieta- 
ris i jornalers o arrendataris, molt greus. El 
sistema de treballar la vinya es regulava amb 
el contracte de rabassa morta, és a dir, un 
contracte de conreu emfitèutic establert com 
a arrendament d'un tros de terra per a con- 
rear-hi vinya amb la condició que quedava 
dissolt en haver mort 2 terços dels primers 
ceps plantats, o el que equivaldria a una 
vinculació per aproximadament 50 anys. La 
desaparició total de les vinyes en ser infec- 
tades per la filloxera modifica totes aquestes 
condicions i els propietaris volen recuperar 
la terra i els pagesos es troben que no poden 
subsistir després d'haver dedicat tots els seus 
recursos a les terres arrendades. És el mo- 
ment de l'aparició de l'associacionisme i la 
creació de sindicats o agrupacions agrícoles 
sota el sostre arquitectònic dels cellers abans 
esmentats. Els empelts a les vinyes (unió de 
dos sarments) i la utilització de productes 
químics resolen el problema de les plagues 
però el conflicte entre la societat pagesa i els 
propietaris continua, ja que s'havien trencat 
uns hàbits establerts a Pèpoca medieval i 
això no agradà als camoso de les terres. 

El producte final, és a dir, la transforma- 
ció del raim en vi o licor, requereix d'una 
comercialització per treure'n un rendiment 
econòmic necessari per tal de pal-liar des- 
peses i aconseguir guanys. Gràcies a un se- 
gell trobat en unes excavacions properes a la 
zona de Dénia, a la Marina Alta, hem pogut 
saber que Tiberius Claudius Amiantus va 
ser dels primers comerciants dedicat a l'ex- 
portació de vins a les nostres comarques. La 
llibertat de comerç atorgada a través de la 
Reial Cèdula de l'any 1778 als ports catalans 
per poder comerciar amb Amèrica, va ampli- 
ar els mercats on exportar el producte elabo- 
rat de les vinyes del Camp de Tarragona, i va 
permetre augmentar, així, el nombre d'oficis 
vinculats a les activitats vinícoles. D'aquest 
fet, va resultar-ne una fisonomia pròpia en 
zones de la ciutat de Tarragona com ara el 
carrer Reial, amb els magatzems de vins i els 
tallers de boters preparant bótes per conte- 
nir els diferents productes elaborats, o l'ano- 
menada plaça dels Carros, que era el lloc de 
trobada dels carruatges que traslladaven els 
bocois cap al port per ser embarcats. 

Els beneficis derivats d'aquest comerç 
van ser utilitzats per la societat tarragonina 
dels segles XIX i XX en inversions de projec- 
tes per a la ciutat. Malauradament, els mo- 
ments de crisi també afectaren a una socie- 
tat que no havia sabut o pogut emprar bé els 
rendiments aconseguits. 

Indubtablement, la viticultura ha estat 
força important dins la història socioeconò- 
mica del Camp i, per aquest motiu, hem de 
cercar la manera més apropiada de mostrar 
amb rigor i claredat el perquè i el com del 
seu desenvolupament a un públic que, en 
aquests moments, observa com, una vegada 
més, el món vitivinícola torna a ser protago- 
nista a les nostres comarques. 

Fer una exposició a lentorn de la viticul- 
tura i de la vinculació d'aquesta al nostre ter- 
ritori com a projecte cultural de ciutat podria 
divulgar el coneixement, les transformacions 
i els esforços d'un passat comú. 

Si Bacus, el déu del vi, ens observa des de 
l'Olimp, pot estar orgullós de la tasca que els 
homes han realitzat per millorar qualitativa- 
ment el bé que els va donar. 


Mercè TOLDRÀ DALMAU 


Desembre 2004 


Notes 


1. Segons la mitologia grecorromana és Bacus qui ense- 
nya als homes com produir el vi i, per això, el vi és 
com un regal del Déu. Hem d'agrair a Xavier Moren- 
te la traducció de diferents textos llatins sobre aquest 
tema. 

2. Lelecció d'aquests exemples ha estat una petita mostra 
de les moltes representacions artístiques que afortuna- 
dament es conserven a les nostres contrades relacio- 
nades amb el tema vinícola. 

La disponibilitat de recursos hídrics i el crei- 
xement urbanístic són temes de gran impor- 
tància i actualitat a tot Catalunya, com ho 
demostra el fet que la majoria de conflictes 
territorials són consequència d'aquests dos 
fenòmens. 

Lobjectiu d'aquest text és tractar la influ- 
ència dels canvis estructurals en el model de 
desenvolupament urbà, especialment la pro- 
liferació d'habitatges unifamiliars de baixa 
densitat, en el consum d'aigua. La realitat 
del Camp de Tarragonal i el Baix Penedès no 
és aliena a aquest fenomen, en què la dinà- 
mica pròpia del Camp es veu ampliada per 
l'extensió de la influència de l'àrea metropo- 
litana de Barcelona. 

La disponibilitat de dades de consum d'ai- 
gua per llar dels habitatges del municipi de 
Torredembarra, i la possibilitat d'agrupar els 
habitatges en barris homogenis representa- 
tius de les quatre tipologies bàsiques (1. Uni- 
familiar residencial, 2. Unifamiliar turístic, 
5. Plurifamiliar residencial i 4. Plurifamiliar 
residencial) ens permeten trobar un patró de 
comportament extrapolable a qualsevol tipo- 
logia anàloga. 


1. Introducció 


El model territorial actual s'inicia a la dè- 
cada dels 60, quan els processos d'urbanit- 
zació, industrialització i desenvolupament 
turístic van provocar un fort creixement eco- 
nòmic i demogràfic en tot el litoral mediter- 
rani. La incidència del fenomen turístic ha 
provocat un espai urbà que en algunes regi- 
ons ja té caràcter de poblament continu. En 
l'època de major creixement a Catalunya, 
entre 1960 i 1975, el Camp de Tarragona i el 
Baix Penedès van passar d'una població de 
176.750 persones al 1960 a 249.816 al 1970 i 
de 298.269 al 1975,2 La majoria dels recursos 
tradicionals (aquífers subterranis i rius d'es- 
càs cabal) van començar a estar sobreexplo- 
tats. Aquesta situació continuà agreujant-se 

durant els 80, quan la població va passar de 
330.110 persones al 1981 a 359.576 al 1991 i 
a les 423.490 a l'any 2001.5 

Alguns municipis de la costa del nord de 
Tarragona van experimentar el major crei- 
xement demogràfic dels 80 a Catalunya, afa- 
vorits per la descongestió de l'àrea metropo- 
litana de Barcelona. l'augment del consum 
de l'espai i dels recursos hídrics en aquells 
anys no només fou conseqiència del creixe- 
ment demogràfic, sinó també del dinamisme 
turístic i especialment per la proliferació de 
segones residències. Bona part de la deman- 
da turística materialitzava la seva capacitat 
de consum recreatiu a través de Vadquisició 
d'una residència secundària, habitada no- 
més temporalment, en les ciutats turístiques 
o en les seves perifèries immediates.t Aques- 
ta situació va manifestar la gran demanda 
d'aigua existent en la major part del litoral. 

Amb els recursos hídrics limitats, un mo- 
del turístic, urbà i productiu com el repre- 
sentat —al qual se li han d'afegir altres acti- 
vitats econòmiques de fort consum d'aigua, 
com la indústria al Camp de Tarragona- s'ha 
hagut de sostenir mitjançant la construcció 
d'importants infraestructures hidràuliques. 
Podem trobar exemples en el minitrans- 
vasament de l'Ebre al Camp de Tarragona 
(1989), el del Ter a l'àrea metropolitana de 
Barcelona (1966) i el transvasament Tajo- 
Segura (1979), que abasta d'aigua a Almeria, 
Múrcia i Alacant. 

Les activitats econòmiques han propiciat 
una dinàmica de consum de recursos hídrics 
que només s'ha pogut resoldre, en un con- 
text de falta de previsió i d'inexistència d'una 
gestió sostenible dels recursos existents, a 
través de la captació de recursos forans, que 
han reforçat un model territorial, el qual ha 
configurat una clara primacia del litoral so- 
bre la resta del territori.ó 

La dinàmica econòmica i urbanística dels 
anys 60-80 entra en una fase recessiva, du- 

rant tota la dècada dels 90, perquè se supri- 
meixen les facilitats fiscals per comprar nous 
habitatges i es produeix una disminució dels 
ingressos familiars, a causa de la crisi gene- 
ral.é Aquesta nova situació d'estancament, 
juntament amb Parribada de l'aigua de l'Ebre 
al Camp de Tarragona i al Baix Penedès, amb 
una concessió de 4 mé5 i la disminució de les 
pèrdues en la xarxa de subministrament, van 
provocar un gran alleujament en la man- 
ca d'aigua. Ara bé, la recuperació econòmi- 
ca, el moviment de diner negre per Vaparició 
de leuro, la seguretat que aporta la inversió 
en capital immobiliari i la contínua descon- 
gestió de Pàrea metropolitana de Barcelona, 
unit a les expectatives generades per la ar- 
ribada d'aquest transvasament, ha ocasionat 
un nou boom immobiliari que posa en perill 
l'abastament d'aigua amb l'actual concessió, 
especialment en les puntes estivals dels mu- 
nicipis litorals. 


2. Noves dinàmiques urbanes i augment 
del consum d'aigua 


En el segle xx les grans ciutats mediterrà- 
nies inicien també un procés d'expansió in- 
controlada, i al fer-ho seguiran el model fun- 
cional anglosaxó de les perifèries dormitori, 
però mantenint la tipologia formal de l'ha- 
bitatge en alçada, i per tant, la gran densitat 
edificatòria i demogràfica dels vells centres, 
fins i tot els barris suburbials dels seixan- 
ta i setanta segueixen aquesta pauta.7 Però 
en els anys 80, amb la màxima intensitat als 

90 i continuant en el segle XXI, neix un can- 
vi d'estructura en el model de desenvolupa- 
ment urbà, pel qual les perifèries urbanes 
es converteixen en ciutats difuses, i la dife- 
rència no és només la baixa densitat, els ha- 
bitatges unifamiliars, les trames reticulars, 
sinó també les modalitats d'organització ter- 
ritorial, de composicions socials i de desen- 
volupament. Aquest canvi d'estructura és 
una consequència indirecta del pas del mo- 
del fordista al postfordista.8 

La situació de mancança de recursos 
hídrics, arrossegada per les dècades prece- 
dents, es veu incrementada per aquest canvi 
en el model urbà, en què la ciutat mediterrà- 
nia compacta i diversa està sent substituida 
pel model anglosaxó de ciutat difusa. El con- 
sum exagerat de recursos, no només d'aigua, 
per al manteniment d'aquest model suposa 
una gran ineficiència respecte al model de 
ciutat mediterrània. 

El model d'urbanització difusa s'aplica 
especialment en el sector turístic, on Patrac- 
tiu de sol i platja i els vells blocs d'apar- 
taments no són suficients per atraure els 
turistes, que demanen nous atractius, mate- 
rialitzats en parcs temàtics, camps de golf i 
habitatges unifamiliars amb jardí i piscina, 
tots ells grans consumidors d'aigua. 

El sistema Camp de Tarragona - Baix 
Penedès i per extensió a tot Catalunya, s'es- 
tà convertint en un continu edificat, una bar- 
reja entre l'ús residencial i el turístic i entre 
el camp i la ciutat, que ja no tan sols és li- 


Figura 1. Zonificació 

de Torredembarra en 
funció de la tipologia 
urbanística i d'ús (2001) 
Font: Elaboració pròpia 
a partir de la base 
cartogràfica de VICC 

Figura 2. 
Torredembarra 1956 
Font: Servicio 
Geogràfico del Ejército 


mita al litoral densificat, sinó que ocupa tot 
el territori. En aquest sistema els habitatges 
han passat de 197.965 al 1981 a 250.308 al 
2001, dels quals 47.492 són habitatges se- 
cundaris al 1981 i 76.997 ho són al 2001.10 
Els municipis on predomina la funció turís- 
tica són els que tenen un major creixement 
d'habitatges, aquests presenten una propor- 
ció entre 250-350 habitatges construitsit per 
1.000 habitants, 2 entre el quals trobem Cam- 
brils, Calafell, Creixell, Vila-seca, el Vendrell, 
Torredembarra, etc., però destacant per da- 
munt de tots es troba Salou amb una ràtio 
de 426. 

El litoral és indret on encara es constru- 
eixen més habitatges, la franja que va des de 
l'Hospitalet de l'Infant a Cunit es troba den- 
sament urbanitzada, els pocs espais lliures 
s'omplen majoritàriament a partir d'habitat- 
ges plurifamiliars per rentavilitzar l'ús del 
sòl, però a segona línia i en els municipis de 
l'interior, al disposar d'espais buits, prolife- 
ren els habitatges unifamiliars, tant siguin 
per a residències secundàries com per viu- 
re-hi tot l'any. 

La construcció de més de 50.000 habi- 
tatges en només 20 anys representa una ac- 
tivitat molt important, que no només es pot 
explicar pel creixement demogràfic que està 
patint tot el Camp de Tarragona. Per una 

banda, existeix un factor demogràfic con- 
juntural, perquè en Púltim quart de segle 
han arribat a l'edat d'emancipació les gene- 
racions nascudes del baby boom. Per Paltre, 
l'esperança de vida s'ha allargat i els grups 
d'edat amb baixes taxes de supervivència 
que deixaven habitatges buits són poc nom- 
brosos. Aquesta desproporció explica per què 
unes poblacions urbanes amb uns índexs de 
natalitat molt baixos hagin necessitat ocu- 
par durant vint anys tants habitatges nous. 
El motor de les dinàmiques demogràfiques 
locals han passat a ser els canvis residenci- 
als, el resultat és la dràstica disminució de 
persones per habitatge.ió A més a més exis- 
teixen altres factors conjunturals, com són 
l'abaratiment del preu del diner, el dinamis- 
me del mercat laboral, el desenvolupament 
de l'oferta d'allotjament turístic d'alguns nu- 
clis en forma d'apartaments i segones resi- 
dències, l'oferta pública o privada d'habitat- 
ges de protecció oficial, la inversió en béns 
immobles i la neteja de diner negre davant 
l'arribada de Peuro.it 

La convergència d'aquests elements, junt 
amb la manca de criteris urbanístics i el do- 
mini d'interessos especulatius, han provocat 
una explosió de la urbanització, la qual ha 
causat l'augment en la demanda d'aigua. La 
magnitud és tal que en els últims vint anys 

s'ha ocupat més territori urbà que en tota la 
història./i5 


5. lUexemple de Torredembarra 


En l'actualitat existeixen pocs estudis que va- 
lorin l'impacte del nou model de creixement 
urbà en els recursos hídrics, per aquesta raó, 
l'anàlisi de les dades de consum d'aigua dels 
habitatges de Torredembarra ens permetrà 
obtenir un model de comportament que va- 
lori la incidència de les diferents tipologies 
d'habitatge i l'ús en la demanda d'aigua. 

Torredembarra era un municipi amb un 
nucli antic a l'interior i un barri marítim a la 
costa, exemple que es repeteix al litoral ca- 
talà, on a les últimes quatre dècades s'han 
construit diferents urbanitzacions amb ha- 
bitatges de segona residència, fet que ha pro- 
vocat que el turisme residencial sigui lacti- 
vitat principal de la seva economia. 


3.1. L'estructura urbana i la seva evolució 


Torredembarra presenta un sistema urbà 
divisible en 8 zones diferenciades segons la 
seva tipologia urbanística i ús (residencial o 
turístic): Nucli Antic i ampliació, Baix a Mar, 
Babilònia, Clarà, Marítima Residencial, Pas- 
seig Marítim, els Munts i St. Jordi. 

Nucli Antic i ampliació: És el nucli origi- 
nal del poble, juntament amb Baix a Mar. Els 
seus habitatges són majoritàriament prime- 
res residències, de construcció antiga, amb 
dos o tres plantes de mitjana. La majoria 
d'habitants en són residents des de vàries ge- 
neracions. En la configuració d'aquesta zona 
s'ha seleccionat una part de l'eixample que 
s'inicia en els anys 60 i es consolida en els 
80, perquè forma una unitat compacta amb 
el nucli antic i presenta la mateixa tipologia 
d'habitatge, ús i la seva població hi resideix 
majoritàriament tot l'any. 

Baix a Mar: És l'antic barri de pescadors, 
encara que l'arribada de turistes ha transfor- 
mat el seu encant inicial. Les cases són de 
dos o tres plantes, però en els baixos s'instal- 
len serveis de restauració. La població ha 
passat a ser estacional. 

Els Munts: Els habitatges són unifamili- 
ars amb una presència important del jardí i 
les piscines. Els seus residents són majori- 
tàriament forans. La major part de les cases 
només s'ocupen durant la temporada d'estiu. 

Sant Jordi: Els habitatges són unifamili- 
ars amb presència del jardí i la piscina, però 
a diferència dels Munts els residents hi vi- 
uen tot Pany. En un principi eren urbanitza- 
cions on es venia a passar Vestiu i els caps de 


Figura 3. 
Torredembarra al 1976 
Font: Instituto 
Geogràfico Nacional 

seilmana, però amb els anys s'ha convertit en 
una ampliació del poble. 

Babilònia i Clarà: Són dos zones que ten- 
deixen a la mateixa situació que St. Jordi, 
originàriament eren llocs de segones re- 
sidències, però estan patint un procés de 
transformació a primeres, representen un 
model de transició. La majoria d'habitatges 
són de tipologia unifamiliar, algunes amb 
jardí i piscina. 

Passeig Marítim: És la típica zona amb 
blocs d'apartaments turístics de vàries plan- 
tes a primera línia de costa. La seva ocupa- 
ció és clarament estacional. 

Marítima Residencial: La seva tipologia 
és molt similar a la de Babilònia o Clarà, és a 
dir, amb predomini dels habitatges unifami- 
liars, però amb una ocupació més estacional. 

Lestructura urbana actual que hem des- 
crit va evolucionar a partir d'un nucli primi- 
geni a Pinterior, un petit barri de pescadors 
a la costa (Baix a Mar) i la petita població de 
Clarà, que al 1844 va quedar agregada al ter- 
me de Torredembarra. 

Al 1956, tal i com podem veure a la figura 
2, existien aquests tres nuclis inicials, amb 


una estructura urbana compacta i composta 
per blocs de pisos de dos o tres plantes. 

La figura 5 correspon a 1976 i ens permet 
distingir l'ampliació del nucli antic i alguns 
habitatges en les zones de Babilònia, Sant 
Jordi, els Munts i Clarà. Als anys 70 també 
s'urbanitza la zona coneguda com a Maríti- 
ma Residencial, al nord-est del terme muni- 
cipal, encara que en aquesta fotografia no ho 
podem veure. 

Observant la figura 4 de 1993 podem 
comprovar la consolidació i ampliació de la 
urbanització de les zones de Babilònia, Sant 
Jordi, els Munts, Clarà i l'ampliació urbana 
del nucli antic. Al nord de la imatge, molt a 
prop de l'autopista veiem Pinici de la cons- 
trucció del polígon industrial de les Planes. 

En lactualitat el municipi segueix crei- 
xent i la previsió és que continui aquesta 
tendència, tant en habitatges com en nombre 
de persones. 


3.2. Abastament d'aigua 


Al Camp de Tarragona les dues activitats que 
han tingut un paper essencial són la indús- 
tria i el turisme. En lèpoca de major creixe- 


Figura 4. 
Torredembarra al 1993 
Font: ICC 

ment, entre 1960-1975, van quedar establer- 
tes les àrees d'influència de cadascuna, com 
també van quedar reflectits els problemes 
derivats de la pressió d'ambdós en els recur- 
sos hídrics de la zona. La indústria és una 
consumidora d'aigua durant tot Vany i el tu- 
risme provoca importants puntes de deman- 
da en el període estival. Encara que existia la 
presa del Gaià per abastar la petroquímica, 
l'explotació dels aquífers era Púnica alter- 
nativa possible, però provocava importants 
descensos de les reserves subterrànies i la 
salinització dels aquífers costaners. Davant 
d'aquest model insostenible es va plantejar 
la possibilitat d'un transvasament de l'Ebre, 
la qual cosa es va aprovar amb la promul- 
gació de la llei al 1981, però el subminis- 
trament no es va iniciar fins a l'any 1989. 
Aquest minitransvasament, en principi, ga- 
rantia la demanda existent, però en realitat 
només va servir per sobredimensionar en- 
cara més el model insostenible que s'estava 
practicant. 

En aquest context, s'ha de destacar que 
precisament Torredembarra no és dels 
municipis més consumidors d'aigua del 
litoral. Les dades de consum d'aigua de 
Torredembarra han sigut utilitzades com 
a model de referència per mesurar la dife- 
renciació de consum segons la tipologia i 
l'ús dels habitatges, però amb tota seguretat 
trobarem municipis turístics molt més de- 
predadors. Prova d'això és que actualment 
s'està realitzant una prova pilot d'estalvi d'ai- 
gua domèstica amb gran èxit, la campanya 
Catalunya Estalvi d'Aigua, que amb la simple 
instal-lació d'uns petits aparells a dutxes, la- 
vabos i vàters, s'ha pogut estalviar fins a un 
5009 del consum. 


3.3. Les diferències internes de consum d'aigua 


Lestudi dels valors de consum d'aigua dels 
12.097 pisos i de cadascuna de les 8 zones 
tractada com una unitat, ens ha permès com- 
provar que el Nucli Antic i ampliació, el Pas- 
seig Marítim, Baix a Mar i Babilònia, presen- 
ten un menor consum. El barri vell té una 
menor despesa d'aigua perquè l'ús dels seus 
habitatges no és turístic i la tipologia domi- 
nant és la plurifamiliar. Els consums d'aigua 


del Passeig Marítim i Baix a Mar són petits, 
no tan sols perquè predominin els habitatges 
en blocs de pisos, sinó perquè pràcticament 
només consumeixen aigua en el períodes de 
vacances. 

Babilònia presenta un consum reduit per- 
què encara que predomini la tipologia unifa- 
miliar, la tendència és que cada vegada més 
propietaris hi resideixin tot Vany, progressi- 
vament s'abandona l'ús turístic de manera 
que es redueix el consum. 

Sant Jordi, Clarà, Marítima Residencial i 
els Munts són els barris amb major consum 
d'aigua, perquè majoritàriament la seva ti- 
pologia és unifamiliar, en molts casos amb 
jardí i piscina. Però a Sant Jordi és on es 
consumeix més, perquè els seus habitants hi 
resideixen tot l'any. Si la població de les al- 
tres dos zones visqués tot l'any els seus con- 
sums serien similars, perquè la seva tipolo- 
gia és semblant. 

Amb la finalitat de tenir una idea del 
consum real d'aigua per persona i dia, que 
es produeix en cadascuna de les zones hem 
d'homogeneitzar les dades. Desgraciada- 
ment, tant Vestacionalitat com el nombre de 
persones que habiten en cada pis són vari- 
ables difícils de quantificar. Per a l'obtenció 
dels resultats homogeneitzats s'ha introduit 
una estimació dels mesos en què realment hi 
viuen i del nombre de persones per pis, ba- 
sat en el treball de camp, les dades censals i 
lenquesta que es realitzava durant la instal- 
lació del paquet d'estalvi de la campanya 
Catalunya Estalvi d'Aigua. 

Analitzant el consum d'aigua real dels 
Munts (154,22 l/h./dia), Sant Jordi (149,15 
1/h./dia) i Marítima Residencial (121,87 l/ 
h./dia), amb tipologies d'habitatge similars, 
comprovem que també tenen uns consums 
semblants. Amb les dades sense tractar po- 
díem haver pensat que el consum real dels 
Munts (70,75 l/h./dia) és molt inferior a 
Sant Jordi (138,15 l/h./dia), quan en reali- 
tat aquesta diferència es produeix perquè 
el consum dels Munts es concentra en pocs 
mesos. 

Existeix també diferència en el barri de 
Baix a Mar, entre el consum real (120,14 l/ 
h./dia) i el no homogeneitzat (56,58 1/h./dia), 


Zones Habitatges 1T C/H 2T C/H:—5T C/H 4T C/H Total 

C/H (mó) 
Nucli Antic i ampliació 4.205 16,06 17,2 25,72 18,05 75,55 
Sant Jordi 769 30,62 35,85 65,35 49,24 181,04 
Clarà 1.310 12,46 21,10 39,24 19,42 99,22 
Els Munts 1.679 9,60 18,37 45,79 19,88 91,65 
Marítima Residencial 1.029 10,25 16,722 58,45 14,67 80,07 
Passeig Marítim 1.283 5,57 7,56 28,37 9,72 51,292 
Babilònia 1.454 12,75 15,42 29,05 20,08 77,29 
Baix a Mar 390 9,87 12,84 28,45 25,28 T4,45 
Total 12.097 13,50 17,74 35,536 19,67 84,26 

Figura 5. Consum 
d'aigua (mú) per 
habitatge i trimestre. 
Font: Elaboració 
pròpia a partir de 
dades facilitades per la 
campanya Catalunya 
Estalvi d'Aigua. 

Figura 6. Consum 
d'aigua convencional 

i real de les 8 zones de 
Torredembarra 

Font: Elaboració 

pròpia a partir de 
dades facilitades por la 
campanya Catalunya 
Estalvi d'Aigua, VIdescat 
i el Padró (1996) 


perquè la seva població és clarament estaci- 
onal. 

Si analitzem el conjunt de les dades, ve- 
iem que tant al barri antic com al de Sant 
Jordi els resultats reals i els no homogeneit- 
zats no varien massa, perquè són barris que 
tenen una població estable tot l'any. 

En l'altre extrem trobem els barris de 
Baix a Mar, Passeig Marítim o els Munts, que 
pràcticament doblen el seu valor real, res- 
pecte al no homogeneitzat. Això es deu al fet 
que el consum d'aquests tres barris se centra 
principalment en els mesos d'estiu. 

Un dels propòsits més importants d'aquest 
treball és comprovar si es pot establir un va- 
lor característic de consum d'aigua, per a 
una tipologia d'habitatge i ús determinada, 
que demostri el veritable impacte de la difu- 
sió dels habitatges unifamiliars, per aquesta 
raó he dividit els consums d'aigua de totes 
les zones entre unifamiliar i habitatges en 
alçada. 

Entre els habitatges plurifamiliars des- 
taquen els 114 l/h./dia del Passeig Marítim, 
perquè l'ús turístic dels seus habitatges és el 
més marcat de totes les zones amb tipologia 
en alçada. Els 375 1/h./dia del Passeig Marí- 
tim exemplifiquen l'enorme consum de mit- 
jana que poden ocasionar els habitatges uni- 
familiars turístics. 

Per altra banda, s'han de destacar els 215 
1/h./dia que es gasten en els habitatges unifa- 
miliars de Baix a Mar, això es deu al fet que 
aquest tipus d'edificacions són les que més 
s'utilitzen en la restauració en aquesta zona. 
Els valors més alts els trobarem en les edifi- 
cacions de les zones situades a prop del mar, 
perquè són les que tenen una major influèn- 
cia del sector turístic. 

En l'altre extrem, tenim que el nucli an- 
tic de Torredembarra té els valors més bai- 
Xos de totes las zones, ja sigui en unifamiliar 
com en plurifamiliar, perquè són cases sense 


grans luxes i d'ús estrictament residencial. 

Es pot afirmar amb rotunditat que els ha- 
bitatges unifamiliars i en concret els d'ús tu- 
rístic, tenen un major consum hídric, que en 
molts casos triplica el valor del plurifamiliar. 
Aquests valors ens demostren la bondat de 
la ciutat mediterrània compacta en bloc de 
pisos, respecte a la urbanització dispersa de 
planta baixa. 


4. Conclusions 


Els habitatges en alçada tenen un consum 
d'aigua molt inferior als habitatges unifami- 
liars. El consum d'una edificació plurifami- 
liar pot oscil-lar entorn als 70-90 l/h./dia, pu- 
jant entorn als 100-150 1/h./dia els destinats 
a l'activitat turística. El consum unifamiliar 
oscil-la entre els 130-180 1/h./dia per als ha- 
bitatges d'ús residencial i entre els 200-380 
1/h./dia per als d'ús turístic. Entre les quatre 
tipologies bàsiques urbanístiques, la unifa- 
miliar turística és el model més depredador 
d'aigua. 

La nova dinàmica urbanística, amb Vex- 
pansió del model anglosaxó de ciutat difusa 
unifamiliar, i els actuals hàbits de consum 
comportaran una situació d'insostenibilitat 
en la disponibilitat dels recursos hídrics. El 
model territorial urbà-turístic que disposem 
al litoral mediterrani és de blocs d'aparta- 
ments i càmpings, esquitxat amb alguns ho- 
tels, i agregant-se a aquest, un nou model, 
on prima la urbanització extensiva, hotels 
de qualitat, camps de golf, parcs temàtics i 
aquàtics, etc. La implantació d'aquests usos 
turístics i urbans provoca un augment espec- 
tacular del consum hídric, en un moment en 
què Pequilibri entre la demanda i l'oferta ja 
és precari. 

El problema ve perquè estem relacionant 
progrés amb aquest nou model, i pretenem 
aquests equipaments sense valorar-ne totes 
les consequències. El desenvolupament sos- 

tenible suposa renunciar als nivells de con- 
sum de què gaudim actualment, però això 
no vol dir renunciar a la millora de la nostra 
qualitat de vida, sinó repensar la nostra for- 
ma de construir el territori. 

La ciutat mediterrània és compacta, den- 
sa i està caracteritzada per la mixtura d'usos, 
la qual cosa facilita les relacions socials, re- 
dueix la necessitat de transport i estalvia 
sòl, energia, aigua, etc. És molt diferent un 
creixement recolzat sobre estructures ur- 
banes consolidades que d'altres sense quasi 
referent territorial. Si conservem la nostra 
cultura de fer ciutat obtindrem una espai 
urbà molt més eficient i sostenible. La nos- 
tra política ha de ser fer i construir ciutat i 
no urbanització descontextualitzada i sense 
personalitat. 

Aquest nou model de creixement ur- 
banístic queda reflectit en el planejament 
municipal de la majoria de municipis, en 
especial els turístics, que estan ampliant no- 
tablement el nombre d'habitatges i preveuen 
fer-ho encara més. Aquesta situació ocasi- 
onarà un augment del consum d'aigua que 
comprometrà les necessitats futures. En el 
Camp de Tarragona i el Baix Penedès la di- 
nàmica general d'expansió és acompanyada 
per un important creixement demogràfic, 
aquesta conjunció representarà a mig i a 
llarg termini un dèficit en la disponibilitat de 
recursos hídrics. 

Per poder criticar grans infraestructu- 
res insostenibles com el PHN, hem de ser 
conscients que nosaltres estem implantant 
el mateix model de desenvolupament que el 
llevant i el sud-est espanyol, només és ques- 
tió de temps que ens trobem en la mateixa 
situació. 


Joan Jaume INIESTA GIRONA 

(Conferència pronunciada a la Sala d'Actes 
de l'Ajuntament de Tarragona el 21 de novem- 
bre de 2003 en el marc de la Tardor literària.) 


Introducció 


Durant el mes de novembre, qui ho dubta2, 
Tarragona es converteix en una ciutat literà- 
ria. Ho és, per la quantitat d'actes al voltant 
de la literatura que hi tenen lloc. O, si voleu, 
de manera més general, perquè s'hi respira 
una mica el perfum de la literatura. Però ser 
una ciutat literària realment és tota una al- 
tra cosa. Ciutat literària és aquella que, com 
Alexandria d'ençà de Lavvrence Durrell, o 
com Dublín després de P Ulysses de Joyce, ha 
quedat indissolublement lligada a la literatu- 
ra per mor del paper que la literatura mateix 
li ha donat. 

La literatura és un àmbit creatiu específi- 
cament apte per parlar de les ciutats. Fins al 
segle XX era l'únic que ho feia de manera efi- 
caç. A partir d'aquest moment, ha hagut de 
compartir aquesta virtut amb la fotografia i 
el cinema. La Roma retratada per Fellini, el 
Berlín de Fassbinder o VVender, el París de 
Renoir o Truffaut, el Madrid d'Almodóvar, o 
la Barcelona de Rovira Beleta, per exemple, 
ja són immortals. Abans del segle de la imat- 
ge, però, cap altre art que no fos la literatura 
no s'havia proposat seriosament donar vida 
a les ciutats, deixant de banda alguns casos 
molt particulars en el món de la pintura. 

Les ciutats entren en la literatura a tra- 
vés de múltiples portes. Ho fan a través de 
la porta de la novel-la, que intenta dibuixar- 
les, descriure-les, transportar-nos-en el cos 
i l'ànima, reflexionar sobre les seves contra- 
diccions, anhels, privacions, història i llui- 
ta fins al punt de, a voltes, convertir-les en 
mite. Vegem, sinó, el París de Victor Hugo o 
de Cortàzar, el Londres de Dichens, la Ve- 
tusta-Oviedo de Clarín, el Nova Yort d'Aus- 
ter, o la Barcelona, per exemple, d'Oller, Sa- 

garra, Rodoreda, Vàzquez Montalbàn i tants 
altres. Ho fan a través de la porta de la poe- 
sia, que n'intenta buscar més Vesperit que la 
forma física, que en pretén més Velogi (o la 
mofa) que la descripció, tal com podem veu- 
re en, per exemple, el París de Baudelaire, el 
Madrid de Dúmaso Alonso, la Barcelona de 
Maragall i tants pobles i ciutats de Vicent An- 
drés Estellés. El teatre no és camp tan sovin- 
tejat per a les ciutats, que quan hi apareixen, 
com la Tebes d'Èsquil o la Roma de Shahes- 
peare o la Barcelona de Vilanova només per- 
cacen el referent històric o el motiu costu- 
mista, sense voler, generalment, anar més 
enllà. En canvi, la ciutat apareix en tota la 
seva dimensió en assaigs, llibres de viatges, 
memòries i altres formes de literatura de no 
ficció, com la Praga de Raflta, la Girona de 
Pla o la Roma de Goethe. 

Existeix, vistos aquests precedents, una 
Tarragona literària2 Si existeix, quina cara 
té2 M'imagino que aquesta pregunta se Pha 
feta, en algun moment, tothom que m'es- 
colta. I tothom que m'escolta s'hi ha anat 
donant algunes respostes. Perquè tothom 
coneix aquella visió central que Pin i Soler 
va donar-ne ara fa més d'un segle. Com tot- 
hom, dels que som aquí, suposo, en deu co- 
nèixer les pintures que n'han fet autors vius 
com, per dir-ne alguns i que em perdonin els 
que no siguin citats, el Josep Anton Baixeras 
que dissimula Tarragona darrere el motiu de 
Castellet, Olga Xirinacs que ens Pofereix de 
múltiples formes, des de la lírica de La mu- 
ralla a les mil fórmules narratives que van 
des de la policíaca fins a la lleugerament gò- 
tica, el Jordi Tifiena que ens traça precisos 
retrats històrics, l'Àngel-Octavi Brunet que 
opta pel doble joc de la novel-la històrica i 
la novel-la negra, o negra i històrica alhora, 
el Magí Sunyer que la poetitza i la retrata 
amb detall minúscul sense anomenar-la... 
Aquests dies de lletres tardorals, a més, hem 
pogut atansar-nos a l'obra de dos autors que 

se'ns havien allunyat, Domènec Guansé i 
Ramon Comas. Tots dos, enmig d'una obra 
de valor, també van posar el seu gra de sor- 
ra a ledifici de la Tarragona literària. Ho van 
fer amb obres diverses però, sobretot, Ramon 
Comas amb la seva Oda nova a Tarragona i 
Domènec Guansé amb la seva novel-la Les 
cadenes d'Eva. A tots aquests noms d'autors 
tarragonins que parlen de la seva ciutat n'hi 
hauríem d'afegir molts més, de diferents èpo- 
ques i intencions. Hi hauríem d'afegir sobre- 
tot poetes com el canonge Blanc, aquell que 
qualificà la ciutat de apalestra fael d'Apol-lo i 
de Belonax, o, més cap aquí, Joan Antònio i 
Guàrdias, Josep M. Casas de Miller, Joan Vi- 
ves i Miret (tarragoní d'ascendència), o pro- 
sistes com Josep Yxart, Antoni Rovira i Virgi- 
li, Manuel de Montoliu, l'autor del Llibre de 
Tarragona, o Miquel Estradé. 

La meva intenció, tal com ja s'anuncia 
al programa, no és seguir per aquest camí, 
ni tan sols anar per altres vies prou cone- 
gudes, com la petja literària tarragonina en 
els autors llatins o els contes que fra Anselm 
Turmeda situa a la nostra ciutat. No tenim 
temps ni intenció de portar a aquest acte tota 
la producció literària que té Tarragona com 
a tema o paisatge, sinó fer-ne només una 
aproximació, basant-se sobretot en autors fo- 
rans i traçant un itinerari subjectiu que ens 
permeti visitar obres poc conegudes. 

Un autor, el nom del qual no ve a tomb, 
va dir no fa gaires anys en un article: da 
dissort per als tarragonins ha estat que el 
millor prosista català contemporani (Pla) 
—d'això ningú no en pot ni gosar dubtar—no 
fos de Montblanc, de Cambrils o de Falset, i 
no anés a estudiar el batxillerat a Tarragona 
enlloc de fer-ho intern als Maristes de 
Girona.t Posats a dir, Tarragona ha tingut 
la dissort que Goethe anés de viatge a Roma, 
que Thomas Mann decidís que Hans Castorp 
havia de curar-se en el sanatori de Davos i 
no a les termes de Montbrió o a l'Espluga de 
Francolí, o que Cervantes fes anar el Quixot 
a Barcelona enlloc d'adreçar-lo a Tarragona 
on s'hauria venjat de limpostor en la perso- 
na de limpressor Felip Robert. Tarragona no 
té aquesta gran obra de dimensió universal 
que la singularitzi, això és cert, però tal com 
veurem una mica en el transcurs d'aquesta 
conferència, Tarragona posseeix una constel- 
lació d'obres que hi fan referència, amb una 
eran diversitat de punts de vista, cosa que con- 
figura una visió extraordinàriament plural. 


ERO 


Començaré amb una citació molt breu, gai- 
rebé insignificant i, per tant, gairebé oblida- 
ble, però que ens servirà per iniciar aquest 
trajecte. Procedeix de les memòries de Giac- 
como Casanova (1725—1798), el famós cava- 
ller venecià, un dels seductors més coneguts 
i personatge singularíssim: maçó, jugador, 

financer, diplomàtic, espia, etc. Va escriure 
la Història de la meva vida a Àustria i ho va 
fer en francès. En elles conta com el 1767 va 
ser expulsat de París arran d'un afer de faldi- 
lles. L'exili el va dur a Madrid, d'on va passe- 
jar-se per diferents ciutats peninsulars, entre 
elles València i Barcelona. Precisament, es- 
sent a València coneix Nina. Nina era una 
cantant i ballarina italiana, amant del capi- 
tà general de Catalunya, el comte de Ricla. 
Aquest personatge s'havia acostumat a te- 
nir amants públiques a París i havia pensat 
que a Barcelona podia fer el mateix. Però no 
comptava que el bisbe s'escandalitzés i que 
això provoqués la intervenció del Sant Ofici. 
Nina ha d'allunyar-se de Barcelona i fa cap a 
València, on fa la coneixença amb el venecià. 
Llavors Nina tenia 21 anys i Casanova 42. 
Nina esperava poder tornar a Barcelona per 
tal de continuar balafiant les enormes rique- 
ses del comte. Per fer-se passar el temps, se- 
dueix Casanova i el fa restar a València. Per 
fi, el rei obliga al bisbe de Barcelona a accep- 
tar la presència de Nina. En aquest punt, ella 
autoritza a Casanova a deixar València. No té 
cap intenció, tanmateix, de donar per acaba- 
da aquella història. Casanova explica: 
Ella (Nina) va voler que jo marxés de Valèn- 
cia un dia abans i que em deturés a Tarragona 
per esperar-la, cosa que vaig fer segons el seu 
desig, i vaig passar en aquesta ciutat, plena de 
monuments antics, una jornada de les més 
agradables.2 


Com podeu veure, la referència a Tarra- 
gona és molt breu i potser us farà pensar que 
no hi ha motiu per exposar-la aquí. Si ho he 
fet és per tres motius. 

El primer és que aquesta referència, en la 
meva opinió, constitueix un dels reclams tu- 
rístics més interessants per a la nostra ciutat. 
Efectivament, que Casanova, el príncep del 
plaer, digui que a Tarragona, edplena de mo- 
numents antics,, va passar una de les nits 
més agradables és sens dubte més publici- 
tari que moltes campanyes. Ho deixo dit per- 
què en prengui nota qui li pertoqui. 

El segon motiu és que aquesta frase tan 
senzilla ha passat una sèrie d'atzars signifi- 
catius, que crec que val la pena exposar. Les 
memòries de Casanova, almenys en la part 
corresponent a Catalunya i a Espanya, han 
estat traduides al català i a l'espanyol diver- 
ses vegades. Jo n'he llegit quatre, i en totes 
coincideix que la referència a Tarragona és 
del tot diferent. Ho llegeixo de l'edició catala- 
na publicada per la Generalitat de Catalunya 
el 1991: 

Vaig marxar de València un dia abans que ella 

i, tal com havíem quedat, vaig esperar-la a 

Tarragona, on passàrem la nit plegats.ó 


Cap referència al caràcter agradable de 
lPestada i als monuments antics. Una traduc- 
ció castellana diu literalment el mateix: 


Desembre 2004 


Dejé Valencia un día antes que ella, y, se- 
gún nuestras convenciones, fui a esperarla a 
Tarragona, donde pasamos la noche juntos.t 


Per últim, el tercer motiu que justifica 
encapçalar aquesta conferència amb la re- 
ferència de Casanova és que, segons el meu 
parer, en aquesta breu frase se sintetitzen 
tres de les vies principals a través de les 
quals Tarragona ha entrat a la literatura. La 
primera és la Tarragona com a ciutat de pas, 
la segona és la Tarragona monumental, es- 
pecialment romana: la tercera és una imatge 
de ciutat agradable on val la pena, segons els 
casos, de passar-hi una nit, una temporada o 
tota una vida. Iniciem aquí una ruta literària 
al llarg d'aquests tres camins. Lauditori em 
dispensarà que en aquesta ruta, de vegades 
haurem de passar d'un camí a un altre i que 
pel temps de què disposem, no ens deturem 
en tots els autors i obres. 


Ciutat de pas 


Comencem pel camí dedicat a la literatura 
viatgera, en què Tarragona no és protagonis- 
ta principal, sinó que hi apareix com a ciu- 
tat de pas. La nostra ciutat compta amb una 
situació excepcional, vora la franja blava del 
mar, lloc de trànsit des de temps remots, del 
Nord cap al Sud i del Sud cap al Nord, lloc de 
penetració cap a l'interior, a través de la vall 
del Francolí, i lloc d'arribada d'enllà la mar. 
Dels molts viatges que han tingut aquestes 
terres com a lloc de pas, n'hi ha un que té un 
caràcter altament simbòlic, com un viatge 
d'anada i tornada al llarg del temps. El mite 
diu que Hèracles, és a dir, Hèrcules, va pas- 
sar per aquí tot anant a cercar els bous i va- 
ques de Gèrion. Aquest Gèrion era un mons- 
tre de tres caps i triple cos que vivia en un 
lloc imprecís que alguns han situat prop de 
Cadis. El trajecte d'Heracles va donar lloc a 
la Via Heràclia, que amb el temps esdevin- 
dria Via Augusta. D'aquesta llegenda míti- 
ca, alguns autors, com Joan de Socarrats o 
Pere Tomich van extreure que Tarragona 
havia estat fundada precisament per Hèrcu- 
les, encara que aquesta hipòtesi sigui des- 
mentida per altres, com Pedro de Medina i 
el bisbe Mondofiedo, tots aquests citats per 
Pons d'Icart, segons els quals Tarragona ha- 
via estat fundada per Túbal, nét de Noè, tal 
com també apunta Verdaguer en la seva 4f- 
làntida: 
Del món quiscú a sa branca volà: Túbal 
la Espanya, 
dels regnes de son pare triant lo més feliç, 


i a on jau Tarragona bastia sa cabanya, 
sos camps i ribes fent-li records del paradís.ó 


Com pot suposar-se, no estem fent histò- 
ria, sinó literatura. I parlàvem concretament 
d'un viatge d'anada i tornada. Fa uns quants 
anys, a darreries del segle xx, un escriptor i 
viatger anglès, Paul Theroux, autor de llibres 

de viatges per tot el Planeta, va intentar refer 
el viatge d'Hèrcules, o Heracles, per tota la 
ribera mediterrània, des d'una punta a l'altra 
de les anomenades, precisament, columnes 
d'Hèrcules, des de Gibraltar fins a Tànger, 
passant per tot el sud d'Europa, les illes gre- 
gues, Istanbul, Alexandria, etc. El llibre no és 
només la narració del viatge i la descripció 
del paisatge. És, bàsicament, un viatge lite- 
rari, en què afloren les lectures de l'autor. A 
Gibraltar, per exemple, recorda que aquí és 
on Molly Bloom va perdre la virginitat, se- 
gons explica ella mateixa en el monòleg final 
de l'Ulisses de Joyce. El pas de Theroux per 
Tarragona és fugaç. Viatja en tren, en tempo- 
rada baixa. Passa de llarg, sense fer comen- 
taris, per Sagunt, Castelló (només una frase 
dedicada al desert de les Palmes) i Tortosa. 
De sobte arriba a Tarragona. Hi dedica un 
paràgraf, potser atret pel prestigi històric de 
la ciutat, però sense baixar del tren, només 
mirant per la finestreta. El seu diagnòstic és 
radical. Diu: 
Tarragona era un lugar deprimente, lo cual pa- 
recía habitual en esta parte de la costa mediter- 
rànea. Marcial escribió poemas sobre la ciudad, 
y Plinio alabó sus vinos: eEl propio emperador 
pasó el invierno aquí en 26 a. de C., después de 
su campafia càntabra. Ahora se reduce funda- 
mentalmente a una planta petroquímica y a una 
franja de playa llena de basura. El olor agrio del 
àcido sulfúrico es una sefial indudable de que 
uno ha entrado en un suburbio industrial. Sit- 
ges, més al norte, en otro tiempo un lugar de 
veraneo elegante, era conocida sobre todo por 


la franja de playa donde se reunían los homo- 
sexuales.é 


El mite d'Heracles i el viatge de Theroux 
ens porten als extrems de les possibilitats 
de veure Tarragona: mitificada, heroica, fi- 
lla dels més grans, o tremendament vulgar. 
També, diverses maneres de contemplar la 
ciutat, des de la passió del qui es preocupa 
pels seus orígens, a la despreocupació de qui 
no es pren la molèstia de baixar del tren. 

Els viatgers, reals o ficticis, han vist 
Tarragona amb ulls molt diversos i aquí no 
tindrem temps de veure'ls tots. Hi ha qui ha 
passat de llarg, com Chauteaubriand, que, en 
el seu Geni del cristianisme, diu: 

Havent trobat, pels voltants de Tarragona, 
un oficial suís que havia conegut a Le Valais, 
va carregar-se el meu sac al seu cavall i vam 
fer el camí plegats.7 

Molt fugaços són aquells que veuen Tar- 
ragona de lluny, com una llambregada, so- 
bretot si viatgen en vehicle que no es pot 
deturar fàcilment. Un dels primers textos li- 
teraris que cita Tarragona, i segurament un 
dels més polèmics, precisament, és l'Ora ma- 
rítima, de Ruf Fest Aviè, datat del segle iv dC. 
però que es basa en textos anteriors. Des- 
criu, el poema, la costa ibèrica des de VAt- 
làntic fins al Mediterrani. Les traducccions 
tradicionals es trobaven amb un misteri. En 


Paul Theroux 

arribar a Salou, de sobte, el poeta esmenta 
una tal Cal-lípolis, és a dir, Ciutat Bella, que 
descriu apassionadament. Tot seguit apareix 
el nom de Tarragona i immediatament el de 
Barcelona. Vegem-ho: 
Després d'això, les arenes s'aclofen en una gran 
extensió, en les quals s'alçà, temps enrera, la 
ciutat de Salauris, i també hi estigué, antany, 
l'antiga Callípolis, aquella Cal-lípolis famosa 
que, per lelevada i excelsa alçada de les mura- 
lles i pels seus cims, s'enlairava cel amunt, ella 
que, amb l'àmbit del seu solar immens, cenyia, 
per ambdós costats, un estany, sempre fecund 
en peixos. / Després, la ciutat de Tàrraco i la 
seu amena dels rics habitants de Bàrcilo, car un 
port obre allí els seus braços segurs i la terra és 
Xopa d'agúes dolces.8 


Què era i on era Callípolis ha fet córrer 
molta tinta i ara jo no em deturaré a comen- 
tar-ho. Aquesta traducció, és evident, com- 
portava molts problemes: existència d'una 
ciutat entre Salou i Tarragona: la rara refe- 
rència a les Barcelones: etc. Una lectura més 
recent deguda a Joaquim Icart i Leonila, ens 
ho aclareix: 

Després d'això s'estén una llarga renglera de 

platges, en les quals en altres temps hi hagué la 

fortalesa de Salauris, i on també hi haguaé anti- 
gament la primitiva Cal-lípolis, aquella famosa 

Callípolis que per l'altura de les seves fortifi- 

cacions i Velevació de les seves talaies s'enfila- 

va pels aires, que per l'amplària dels seus en- 
torns estava a trenc d'ona per un costat i altre 
d'un mar sempre abundós de peixos, d'aquí fou 

Tàrraco, ciutadella i residència amena de rics 

naviliers, car un port hi obre els seus braços i la 

terra està sempre amarada d'aigúes dolces. 


Deixem de banda disquisicions lingúísti- 
ques i històriques i quedem-nos amb les pa- 
raules. D'una banda, fortificacions, talaies, és 
a dir, torres. De l'altra, port. A dalt les torres: 
a baix, el port. Dues constants que tindrem 
ocasió d'anar comentant. 

Però aturem-nos un moment. De viat- 
gers reals i ficticis que han dit alguna cosa 
de Tarragona n'ompliríem algunes pàgines i 
no és questió de cansar la concurrència amb 
massa noms. Deixarem de banda a Braulio 
Foz, el creador de Pedro Saputo, o el Josep 
Pla de Navegació d'estiu. I deixarem de ban- 
da també una gran quantitat de viatgers com 
ara A. Jouvin, B. Joly, J. F. Peyron, A. Labor- 
de, etc. 

He volgut singularitzar dues obres la re- 
lació de les quals amb Tarragona em sembla 
que és poc coneguda i força interessant. 

D'UNA BANDA TENIM UN DRAMA CASTELLÀ 
del segle XVII, una obra que, a part la seva 
qualitat intrínseca, representa el certificat 
de naixement del mite de Don Joan. Es trac- 
ta, és clar, d'El burlador de Sevilla y convi- 
dado de piedra, de Tirso de Molina. El mite 
no cal que lexpliqui. Però sí que convé re- 
cordar l'estructura de l'obra. Don Juan és de 
Sevilla, però en el seu vagareig pel món ha 
fet cap a Nàpols. Aquí és on comença l'obra. 

Allà aconsegueix, mitjançant engany, seduir 
Isabela. Fugint, amb el seu criat Catalinón, 
cap a la seva pàtria, on tindrà lloc el cos cen- 
tral de lacció, la seva nau naufraga i arriba 
a una platja. És Tarragona. Els socorre Tis- 
bea, una pescadora que, pel nom, sembla 
més aviat una gentil donzella sorgida d'un 
poema pastoril. Sobre el nom de la noia, cal 
recordar la història de Píram i Tisbe, contat 
a les Metamorfosis d'Ovidi i que Shatespeare 
va utilitzar a Somni d'una nit d'estiu. De re- 
sultes de la relació entre els dos amants, ella 
queda embarassada i se suicida, exemple 
que després segueix ell. A la platja tarrago- 
nina, Tisbea representa la ingenuitat de Tis- 
be i es deixa seduir. El seductor, però, no és 
cap Píram, sinó Don Joan, que segueix camí 
cap a Sevilla, abandonant-la, malgrat haver- 
li promès matrimoni. Però no s'acaba aquí 
la presència tarragonina al Convidado. Ja al 
tercer acte, Isabela segueix les passes de Don 
Joan i abandona Nàpols per anar a Sevilla, ja 
que el rei ha decidit casar-la amb 'Tenorio. 
La duquesa Isabela no naufraga, però també 
passa per la mateixa platja de Tarragona, on 
coneix, també Tisbea, qui li explica les men- 
tides del seductor i decideixen anar juntes 
cap a Sevilla per tal de denunciar-lo al Rei. 

Com correspon al gènere dramàtic, si 
descomptem potser el teatre històric i el te- 
atre costumista, per motius diferents però, 
el fet que dues escenes del Burlador passin 
a Tarragona no implica res d'especial. Si de 
cas, que aquell nom sonava en els ambients 
literaris barrocs. La platja de Tarragona es- 
devé un espai ideal, amb sorra i roques, on 
encallen els vaixells, però també amb una 
torre, no sabem si real o metafòrica, on pro- 
tegir-los, i amb cabanes de sostre de palla on 
viuen els pescadors. Aquests pescadors són 
pobres però són feliços. No hi ha cap mo- 
ment de l'acció en què facin cap comentari 
del seu ofici. Ans al contrari, es passen Vesto- 
na cantant i ballant. Els seus noms, Coridón, 
Anfriso, Belisa, Lucindo i Antandra, a més de 
Tisbea, ens fan pensar en l'escenari d'una 
ègloga pescadora. Recordem alquell quartet 
de Garcilaso: 


llustre honor del nombre de Cardona, 
décima moradora de Parnaso, 

a Tansilo, a Minturno, al culto Taso 
sujeto noble de inmortal corona. 


En tot cas, i perquè quedi constància del 
paper que en l'obra juga Tarragona com a 
ciutat de pas, com un punt de descans en 
Parc mediterrani de l'època, vegem què diu 
un petit diàleg del Burlador. Som al tercer 
acte i Isabela ha arribat a la platja tarragoni- 
na, junt amb el seu criat Fabio. Diu aquest: 
FABIO: El mar està alterado, 

y en grave temporal, riesgo se corre, 
el abrigo han tomado 


las galeras, duquesa, de la torre 
que esta playa corona. 

ISABELA: çAdonde estamos, Fabio2 
FABIO: En Tarragona. 

Y de aquí a poco espacio 

daremos en Valencia, ciudad bella, 

del mismo sol palacio, 

divirtiràse algunos días en ella, 

y después a Sevilla 

iràs a ver la octava maravilla.1o 

No m'he entretingut a revisar les múl- 
tiples versions que del Don Joan s'han fet 
després de la inugural de Tirso per compro- 
var si hi apareix la platja de Tarragona. El 
més probable és que no. L'obra de Tirso és 
de 1650. Vint anys després apareix la versió 
italiana d'Andrea Cicognini (1606-1660), on 
es manté el naufragi, però no el lloc, men- 
tre que la pescadora Tisbea es transforma en 
Rosalba. El Don Joan de Molière és de 1665. 
El protagonista amb el seu criat també nau- 
fraga, però el salven dos camperols i sedu- 
eix dues pagesetes, Mathurine i Carlote. No 
apareix tal platja, però, en altres versions te- 
atrals posteriors, entre elles la de Zorrilla ni 
el llibret de da Ponte per a l'òpera de Mozart. 
Un naufragi sí que apareix en el poema de 
Byron, però aquí a una illa grega. 

HE DIT QUE VOLIA SINGULARITZAR DUES OBRES 
poc conegudes en què Tarragona hi és pre- 
sent com a ciutat de pas. Ara em referiré 
a una novel-lleta de madame de La Fayette 
(1634-1695) anomenada Zaide. Lautora va 
ser una d'aquelles precioses ridícules sati- 
ritzades per Molière que, tot i procedir de la 
noblesa i tenir facilitat de relació, no va so- 
vintejar la Cort. Entre la seva obra literària 
destaquen tres novel-letes, la més conegu- 
da de les quals és La princesa de Clèves. En 
aquestes novel-les, el que compta no són els 
fets externs que s'esdevenen als personatges 
(les aventures), sinó els sentiments, Pevolu- 
ció de les passions, la qual cosa fa que el re- 
lat sovint es resolgui en forma de llargs dià- 
legs. 

Zaide, subtitulada Histoire espagnole, 
està ambientada al s. ix. Un noble castellà, 
Consalve, després d'un desengany fuig cap a 
llevant, amb la intenció d'arribar a la costa i 
embarcar-se. Les seves passes el condueixen 
a la desembocadura de lEbre, d'on pretén 
arribar, amb una barca, a Tarragona. Allà 
coneix un company, de nom Alphonse Xi- 
ménès, de Navarra, amb qui podrà compar- 
tir les seves penes fins al punt que abando- 
na la idea d'anar-se'n. Per tal de sobreviure, 
fa arribar les seves joies a un emarxant de 
Tarragona, i això li permetrà d'adquirir les 
coses més necessàries. Un bon dia, troben 
una noia a la platja probablement abando- 
nada per les ones després d'un naufragi. 
La noia, emagníficament vestida, resulta 
ser d'una bellesa extraordinària, de manera 
de Consalve en queda enamorat. La curen, 
lPacullen a casa seva, però quan ella articula 
les primeres paraules, Consalve s'adona que 

pertanyen a duna llengua que li era desco- 
enguda.. Li parla en àrab, en espanyol i en 
italià, però ella no contesta. Llavors Alphon- 
se es presenta amb una altra noia que han 
trobat uns pesacdors. Ambdues dones es 
coneixen, parlen entre elles i aleshores els 
dos cavallers entenen els seus noms. Es di- 
uen Zaide i Félime. A partir d'aquí, el relat 
progressa tot explicant l'evolució dels senti- 
ments d'aquests quatre personatges. L'autora 
es val del procediment del relat dins el relat 
i fa que Consalve expliqui la seva història. 
Tancat aquest relat, segueix la narració de 
l'estat de Consalve per Zaide, marcat pel fet 
que no poden comunicar-se en no parlar la 
mateixa llengua i per la gelosia en sospitar 
que ella estima algú en qui pensa contínua- 
ment. Per fi, el realt arriba a un punt culmi- 
nant per al nostre interès. Tement que Zaide 
se'n vagi tan bon punt marxin de Tarragona 
els grans vaixells que van a Àfrica, i no re- 
signat a deixar-la anar sense poder-se fer 
entendre, Consalve va a Tarragona per tro- 
bar algú que entengui la llengua grega:, con- 
vençut, per una carta que ha vist escriure a 
Zaide, que aquesta és la seva. Madame de 
La Fayette descriu Tarragona com una gran 
ciutat plena d'intercanvi entre gent de races 
i llengiies diferents. Per fi, troba una persona 
que prové d'una de les illes gregues i, recom- 
pensant-lo generosament, se l'enduu cap allà 
on viu amb la intenció de fer-lo servir d'in- 
tèrpret. Malauradament, Pocell (totes dues 
noies) ha volat. Consalve cau en un desas- 
sossec del qual Alphonse lintenta treure tot 
explicant-li la seva història. Però és inútil: 
el malestar que sent per la marxa de Zaide 
és superior al que va fer-li abandonar el seu 
país. Consalve decideix anar a fer la guer- 
ra, s'acomiada del seu amic i se'n va cap a 
Tortosa. Allà sent una veu, darrere d'una pa- 
ret, que li sembla la de Zaide. Aquesta veu, 
però, parla espanyol, tot i que com que ens 
trobem sen una extremitat d'Espanyar, diu 
l'autora, eno es parla com a Castellar. Len- 
demà, quan Consalve se'n va de Tortosa veu 
una barca al riu i en aquesta barca hi va Za- 
ide, entre altra gent. Algú li explica que són 
àrabs que volen agafar un vaixell per retor- 
nar al seu país. Consalve segueix la barca. 
Però en aquest punt troba el cavaller Oliban, 
del regne de Lleó, i el fa tornar al seu país. 
El relat de Zaide desatén força la descrip- 
ció física dels llocs. Ja hem dit que a l'autora 
li interessen els sentiments. Això justifica o 
permet que caigui en tot un seguit d'anacro- 
nismes. Recordem que som al s. IX. En aquell 
moment, els territoris on té lloc lencontre de 
Consalve amb els altres personatges estava 
sota dominació àrab. I Tarragona devia ser 
més aviat un indret poc poblat, si no una 
terra de ningú. Tanmateix, Madame de La 
Fayette la converteix en una gran ciutat, de 


Madame de La Fayette 

port trafegós, on acuden a comerciar gent de 
totes bandes de la Mediterrània. És evident 
que La Fayette va ubicar el seu relat no pas 
a partir de la veritat històrica sinó utilitzant 
noms que en aquell moment li sonaven i po- 
dien donar-li un cert aire d'exotisme. Recor- 
dem que el 1650 Tirso de Molina hi havia fet 
parar el seu Don Joan. El 1670 Madame de la 
Fayette hi feia passar la seva petita història 
d'amor. Doncs bé, encara un altre autor fran- 
cès, una mica abans, el 1625, hi ubicava una 
noevella. 

Tot i que ara abandonem per un moment 
el tema de la ciutat de pas, deixeu-me parlar 
breument d'aquesta novella i del seu autor. 

JEAN PIERRE CAMUS (1584—1652) no és un 
autor de l'anomenada dels altres autors. Tan- 
mateix, a la seva època va gaudir d'una nota- 
ble fama. Abat de Belley (1608-1628) i en 
certa manera protegit per Francesc de Sales, 
la seva faceta més coneguda és la d'escriptor 
en la qual va sovintejar la poesia, l'assaig i 
sobretot la novel-la. Les seves novel.les ell les 
anomena ezantinovel-less per tal de diferen- 
ciar-les de la moda, en què es potenciava la 
irrealitat i la fantasia, alhora que busca una 
finalitat moral. Aquestes novel-les passen de 
la seixantena i sempre es refereixen a histò- 
ries reals o basades en fets reals que adopten 
l'aspecte de paràboles, com ell les anome- 
na. Vegem-ne alguns exemples: Elisa o La 
innocent culpable: esdeveniment tràgic dels 
nostres dies, Mariana o La innocent víctima: 
esdeveniment tràgic suceit a París al fauboug 
de Saint Germain, Damaris o La implaca- 
ble marastra: història alemanya, La pietosa 
Júlia: història parisenca, etc. Una d'aquestes 
novel-les es diu: Palombe ou La femme hono- 
rable: histoire catalanei passa a Tarragona. 

Novament, com hem vist en Zaide o en 
el Burlador, la ubicació a Tarragona té poca 
importància. La ciutat com a tal, com a ele- 
ment físic, apareix poc en el relat. Els seus 
personatges no ens són presentats passejant 
pels seus carrers, bevent a les seves tavernes, 
treballant als seus negocis o vivint a les se- 
ves cases. Els personatges pensen, parlen i 
actuen en un lloc que no és gairebé mai des- 
crit. Ara bé: és Tarragona. L'autor la presenta 
com una ciutat que havia estat una gran ca- 
pital i que ara ha perdut l'esplendor a causa, 
pensa l'autor, de l'ombra que li fa Barcelona, 
en un moment, tanmateix, en què les passes 
de la noblesa ja menen cap a Madrid. El pro- 
tagonista de la història és, precisament, un 
tarragoní, a qui l'autor no vol anomenar, 
però que designa amb el nom de Fulgent, 
que s'ha educat a la Cort, a Madrid, fins que 
decideix tornar a casa. A Tarragona és lad- 
miració de tothom i ell i son germà (de nom 
fictici Siridon) són com dos astres enmig de 
la província tarragonesa. Anaven als tor- 
neigs, a les curses d'anell, als combats (diu) 

de toros, als exercicis de cavall, a la dansa... 
Però tot això a ell, que venia de la Cort, no 
el satisfeia. Diu el text: Tenia Tarragona per 
un desert que no és omplert més que de ros- 
tres que li semblen espantosos i salvatges.. 
Una de les coses que nota més a faltar són 
dones, tot i que, diu l'autor, Tarragona no té 
pas la reputació de ser-ne infèrtib.. Fulgent fa 
el propòsit d'anar-se'n cap a Barcelona o Va- 
lència però en aquest punt s'enamora. Les- 
collida és, també, la xica a qui estima el seu 
germà i es diu Palombe perquè caquest mot 
en espanyol vol dir coloma,, diu Pautor. 


Ciutat monumental 


Però deixem aquest Fulgent enamorant-se 
a la Tarragona barroca i retornem al nostre 
viatge. Ara ens tocava la segona ruta, aque- 
lla que veu o ha vist en Tarragona una ciu- 
tat monumental. Ho deia Casanova i ho han 
anat dient gairebé tots els viatgers, els uns 
més que els altres. Precisament per això, 
la majoria d'aquests viatgers s'han conver- 
tit en font imprescindible per a historiadors 
i arqueòlegs. Un d'aquests viatgers, Vanglès 
Joseph Tovvnsend, en el seu viatge a Espa- 
nya realitzat el 1786-1787, diu: dlarragona 
és, de totes les ciutats d'Espanya, la que 
més podria satisfer un antiquari:. Un altre, 
Enrique Coch, notari i acompanyant de Fe- 
lip II en el seu viatge de 1585 a Saragossa, 
Barcelona i València, declara que s'atansa 
fins a Tarragona apara ver las antigúedades 
de la ciudad, i s'hi està tres dies, malgrat 
que un tercer viatger, Aubruy de la Motraye 
(1674—17435), ho troba tot malament: Vam 
arribar el 26./ No hi vaig romandre més que 
fins al 28, però va bastar-me per veure el que 
hi ha de més notable, que és poca cosa. Té 
una universitat poc frequentada, amb col- 
legis mal construits i descurats. Les seves 
esglésies són poc agradables, però molt ri- 
ques en utensilis sagrats i altres ornaments 
estrangers, en una paraula, no és recomana- 
ble més que per la seva antiguitat, perquè ha 
estat fundada pels Escipions i ha donat nom 
a PEspanya Tarraconense. No ens entre- 
tindrem més en tots aquests viatges que te- 
nen un interès més històric que literari, ni 
tan sols en els més literaris, com el de Ver- 
daguer a LAtlàntida o el de Pla a Navegació 
d'estiu. També deixarem de banda tot un se- 
guit de visions poètiques que es refereixen a 
la Tarragona monumental, des del breu vers 
que Victor Hugo introdueix a Les orientales, 
fins als poemes tarragonins de Carner, Fages 
de Climent, o el discurs Catalunya romanit- 
zada, de Guimerà. I seleccionarem quatre 
textos que ens aporten una visió, cadascun, 
particular, però intensa, de la monumentali- 
tat de Tarragona. 

De les quatre visions que representen 
aquests llibres, només una, la primera, in- 

tenta reconstruir el passat. Les altres tres 
s'escriuen des del present de Pautor i els mo- 
numents hi són vistos des d'aquesta perspec- 
tiva. 
lidaribal (1914), com hem dit, és la novel- 
la històrica de Tàrraco.it Constitueix, per 
tant, la visió reconstruida d'aquesta ciutat. 
Maseras hi explica la vida (un fragment, 
en realitat) d'un jove, el que dóna títol a la 
novella, caracteritzat per la seva educació 
romana i pel seu substrat indígena, és a dir, 
iber. La novel-la va tenir un cert èxit, de ma- 
nera que, a més de les quatre edicions cata- 
lanes amb què compta, va ser traduida de 
seguida al castellà, al francès i a Vitalià. La 
intenció de l'autor, en relació a la ciutat, és 
fer veure al lector d'avui com era o com de- 
via ser en aquella època. Aquella Tàrraco li 
serveix per exposar un ideal de ciutat defen- 
sat pel naixent noucentisme. Aquesta ciutat 
està ben documentada, tal com ens ha ex- 
plicat Montserrat Corretger en la darrera de 
les edicions, on detalla les fonts històriques 
en què va basar-se Maseras. Però l'autor no 
es limita a la descripció freda dels indrets, 
sinó que els vivifica, cosa que aconsegueix 
amb diversos procediments: la involucració 
dels espais històrics en l'acció, Vús de tècni- 
ques diverses, entre elles una descripció que 
s'acosta al que seria el tràvelling conemato- 
gràfic, etc. Els espais són descrits amb detall 
i la imaginació arriba allà on no arriba la 
documentació històrica. En veurem alguns 
exemples. 
Aquí en tenim un que s'entreté més aviat 
en la descripció física: 
Larxacròpolis dreça a la part més alta de la 
ciutat les seves muralles inexpugnables. Es el 
coronament de Purbs patrícia, que, ajaçada en 
un escarpament de rocs, dorm tranquil-la de 
cara a la mar. El sol daura els seus murs sense 
edat, que fabulosos tiotans titans arrengleraren, 
i juga en el frontó del gran temple, mansió de 
Júpiter, que sobre nou capitells corintis presen- 
ta als ulls de la ciutat entera la imatge del més 
gran dels déus. Al costat, el temple d'August, 
més ample encara que el de Júpiter, sembla 
ajaçar-se, per no ésser vist, entre les muralles 
del capitoli, i darrera els dos santuaris colos- 
sals, que són el pistil d'aqueixa immensa flor 
de pedra, un seguit de torres uniformes guaiten 
devers la muntanya. A la banda de septentrió, 
una, més alta que les altres, domina Vagre, do- 
mina la mar, i sembla una sentinella vigilant: 
és la torre dels arúspexs i dels flaminis. 2 


I un altre que ens aporta l'ambient: 

Caminant, caminant, es troben els barris popu- 
losos. Allí, sobre el portal de les tavernes i de 
les fleques, rètols multicolors en iber i en lla- 
tí, a les tendes dels boters, dels manyans i dels 
basters, el soroll dels martells, de la farga i de 
les maces: allí les fàbriques de porpra, els forns 
de guix, de terra i de ceràmica, allí les premses 
de sidra, d'oli de cervesa: allí les velles filant, a 
les portes, i les joves teixint en els compluvis. I 
els homes descalços, mig nus, peluts i cremats 
del sol, omplint les sitges de gra, les golfes de 

palla i els cellers de bots, i pertot arreu l'atmos- 

fera flairava a garrofes seques, a most, a cuir i a 
3 9 

quitrà. ió 


VICENT ANDRÉS ESTELLÉS ÉS UN DELS 
grans poetes catalans del segle xx. En aquest 
moment, jo crec que molts tarragonins ja sa- 
ben que entre la seva àmplia producció hi 
ha moltes referències a Tarragona, que fa 
dos anys van servir per organitzar una ruta 
literària per la ciutat dedicada a l'autor de 
Burjassot. Tota aquesta obra no és homogè- 
nia sinó que la podem dividir en dos grans 
blocs. D'una banda, el llibre Ciutat a cau 
d'orella (1955), que és el seu primer llibre 
publicat. La ciutat a què fa referència el lli- 
bre és Tarragona i el motiu, el seu viatge de 
noces. Joan Fuster ha deixat dit que aquest 
llibre marca un canvi en la poesia valencia- 
na contemporània. Aquell llibre, diu 6a era 
una ben altra cosa-. 

Tot i que aquest primer llibre encara no 
prefigura el verb desbordant de lEstellés, 
mereixeria un comentari detingut que aquí 
no estem en condicions de fer. El llibre està 
dividit en tres parts: Ciutat que s'endevina, 
Ciutat que es veu, Ciutat que se sap, com vo- 
lent classificar les diferents formes de per- 
cepció per les quals s'arriba al coneixement 
i a l'expressió. A la primera part, la ciutat no 
es fa evident, sinó que l'entrelluquem entre- 
mig dels sentits desperts del poeta, el qual, 
tanmateix, ja ens la defienix: Oh tu, ciutat 
del quasi, mai del jalb, ciutat emparentada a 
un Paradís perdut. La segona part, ja visua- 
litza la ciutat: el primer poema és dedicat a 
Sta. Maria del Miracle, un altre es pressupo- 
sa escrit Davant la seus, un altre a Poblet. 
Per fi, a la tercera part es comencen a obrir 
portes expressives, anunci del poeta que serà 
Vicent Andrés Estellés. 

Fora d'aquest llibre, però, l'Estellés va de- 
dicar altres poemes a la nostra ciutat. Són, 
en general, apunts de viatge, notes en què 
explicant tot el que veu, i el que sent o el que 
li suggereix quan ho veu: és la visió sensual. 
A L'inventari clement, que va ser premi Ausi- 
às March el 1966, per exemple, apunta, des 
de Tarragona: 

Us diria primer l'espectacle del claustre, 

solemne, al cap al tard, quan avancen els vius 

batallons de les ombres tan cautelosament 

i acaben instaurant un règim de tenebra, 


obert, no obstant, a una política llunar. 
La nit, plena de llacs, tota nua, ben púdica.it 


A La clau que obri tots els panys, llibre 
amb què va guanyar el premi València de 
literatura-poesia 1958, recorda el viatge an- 
terior: 

Els domassos antics 

pel passadís en l'ombra, enllà el finestral gòtic. 

A la plaça, dessota els porxos, hi ha la font, 

la font antiga i bruta, i després els comerços, 

els comerços antics i bruts, un carreró, 

unes pedres hebrees amb breus inscrpcions, 

una finestra plena de foscor. Aleshores 
buscàvem un camí remorós de xiprers: 
el trobàrem molt tard i no el vàrem recórrer, 
tornàrem a l'hotel. Fou la primera nit. 
(Iranscriuria VEpístola tarragonina. O bé 
l'Egloga a Catalunya i molts pocs versos més.) 
Per primera vegada vam jaure junts i nus. 
Recorde els llençols, blancs. Vàrem ser molt 
(feliços. 

Al dematí tornàrem al camí de xiprers, 
havíem vist la seu. I veiérem la mar. 
La mar hi era allí i no l'havíem vist 
i ens riguérem els dos. I callàrem de sobte. 
Ens recordàrem, nus, a l'habitació 
tota obscura, tan nus entre els llençols 

(tan blancs. 
Laltre hotel fou distint, tot fou distint també. 
He tornat altra volta. Oh vella, oh trista Europalló 


L'altra ciutat és la segona novel-la de M. 
A. Capmany, escrita el 1952 i publicada el 
1955. Ens presenta un doble viatge. Una ex- 
cursió escolar arriba a Tarragona, amb la 
senyoreta Rosa. Il aquesta Rosa recorda la vi- 
sita que 50 anys enrere va fer amb sa mare. 
Així, contínuament, la visió de la ciutat pre- 
sent la porta a l'altra ciutat, la de trenta anys 
enrere, la qual cosa ens permet qualificar-la 
com a visió reflexiva. La novel-la es divideix 
en capítols centrats, generalment, per algun 
element d'aquesta ciutat: el mar, la catedral, 
el Pont del Diable, Constantí, el Serrallo, etc. 
Aquests espais se'ns apareixen amb naturali- 
tat, sense recarregament, a partir del simple 
diàleg dels personatges. Vegem per exemple, 
com la mestra explica encontre amb la mu- 
ralla a una nena: 

— Aquests carrers, immensos, pertanyen a la 

muralla ibera, sobre d'ella construiren els ro- 

mans. 

— Quants anys diu que fa2 

— Més de dos mil anys. 

— Dos mil anysi —digué la noia, i s'acostà amb 

unció a la pedra i l'observà cxom si volgués 

descobrir algun secret, i amb els dits flonjos, 

bruns, d'ungles poc polides, acaricià la super- 

fície venerable. Una sargantana va esquitllar-se 

per un forat i ella retirà la mà, espantada. 

Dos mil anys —pensà Rosa-. Vint anysb 


— Senyoretal El marl Que bonic és el marl16 


Ja que la nena ha descobert el mar, lle- 
gim ara la primera impressió del mar en la 
Rosa vint anys abans. 

En sortir de Vestació —la tia l'havia agafada per 
la cintura, cosa que li resultava molt incòmo- 
da— el vent que venia de terra endins aixecà un 
remolí de pols, que girà en direcció al mar i re- 
collí més pols negra del tren i la retornà, en es- 
piral, altre cop, terra endins, i tots s'agafaren les 
faldilles, els barrets, i ella es posà la mà al cap 
perquè la papallona de seda verda semblava 
que volgués emprendre el vol. 

Ascendiren cap al mirador, i a mesura que 
la pujada es feia més feixuga, i la tia esbufega- 
va, i la deixava de la cintura —per fil—, i l'oncle 
i la mare i la tia es quedaven enrera, anà apa- 
reixent als seus ulls el mar, tan blau, tan dolo- 
rosament blau i quiet —el vent bufava de terra i 
aturava l'escuma a penes arrissada arran de la 

platja— que els ulls se li ompliren de llàgrimes i 
aprofità un nou remolí de pols per a treure's el 
mocador brodat i eixugar-se les parpelles amb 
calma. 

Tots eren ja al seu costat i parlaven. Però 
ella no sabia el que deien perquè davant seu 
hi havia el mar. Pertot arreu el mar. I tot d'un 
plegat li semblà que era en una illa, i el mar po- 
derós encerclant-la, tan quiet, tan aparentment 
immòbil, però forçut. I ella adorava la força. 

La mare li digué alguna cosa en veu molt 
alta, per dominar la remor del vent i la seva in- 
tenció abocada a la superfície blava. S'adonà que 
tots se li adreçaven, però no pogué apartar els 
ulls del mar i el seguí mirant de reúll, encara. 

Llavors descobrí una palmera rabassuda, 
allà baix, prop de la sorra, i assenyalà amb el 
dit, per explicar-los la seva sorpresa i perquè no 
s'adonessin del seu desconcert. 7 


Per últim, Tarraco, de David Matas. Uau- 
tor és francès, encara que d'ascendència 
aragonesa, i es dedica a la literatura i al pe- 
riodisme (Le Monde). Jo crec que lorigen 
d'aquesta novel-la té a veure amb un detall 
de la vida de l'autor. S'ha acostumat a passar 
les vacances entre nosaltres i s'ha enamo- 
rat dels nostres monuments. Tarraco (2001) 
és la seva cinquena novella. De fet, encap- 
çala la novella amb una citació de Manuel 
de Montoliu, en francès, que diu: Viure a 
Tarragona, per a una persona cultivada, és 
viure en Val-lucinaciór. Per això m'he per- 
mès de batejar aquesta visió amb el nom 
de visió allucinada. La novella comença, 
com en L'altra ciutat, en un viatge de retorn. 
Tarragona esdevé el paisatge per on discorre 
la història d'un escriptor, Romuald, que ha 
vingut per escriure un assaig sobre un pin- 
tor. Llavors, tot es barreja: la voluntat dels 
déus, la petja de Roma, la visió de la mar, 
els carrers de la Part Alta i el retrobament 
d'Amanda. 

Fem-ne un tast, amb una traducció provi- 
sional. Romuald arriba a Tarragona: 

La vall no és gaire lluny, i l'aqueducte, si els 

seus records són bons, no trigarà a desplegar 

els seus arcs. Romuald està assegut a la part de 
davant del cotxe per tal de no perdre's V'apari- 
ció, que serà breu. A ambdós costats de la cal- 
çada, tot just entrats en escena fa un moment, 
ametllers i avellaners s'afanyen, alternant-se 
amb vinyes porpres a l'horitzó de les quals, de 
manera intermitent, es perfilen els xiprers. Cap 

a la dreta, dissonants, han sorgit unes tubula- 

dures de metall, fumejants columnes d'acer que 


haurien deixat estupefactes els Escipions i de 
les quals de seguida aparta la vista.i8 


Una mica després continua: 

Enganxat al vidre, Romuald està a l'aguait des 
de fa una hora. Un segon d'inatenció i es per- 
dria l'aqueducte. La seva sorpresa va ser gran, 
el primer cop, a la vista dels arcs, de la seva ma- 
jestuosa processó a la vall. Pierre i Sophie tam- 
bé van exclamar-se, també Clara va semblar 
meravellar-se. Deu haver canviat, Tarragona2 
Encara hi havia platges verges, aquell any, la 
torre d'August no havia estat restaurada, com si 
es cregués que la caiguda de l'Imperi fos cosa 
d'ahir.i9 

Però l'autor confessa que si Romulad 
s'havia enamorat de Tarragona, hi havia dos 
còmplices. Diu així: 

El vi del qual tal volta abusés, no en tenia més 
que una feble part, en aquest deliri, contrària- 
ment al que creia Clara. Laltre gran culpable, 
era la mar. La seva remor pujava sense parar 
cap a les ruines, que s'endevinaven iniciades 
en els seus secrets, i que li responien, en el seu 
llenguatge inintelligible als mortals.20 


Ciutat agradable 


Hem arribat al vi i a la mar i això ens permet 
iniciar la tercera ruta d'aquest viatge. Aque- 
lla que, seguint la frase de Casanova, havíem 
qualificat de ciutat agradable. És una visió 
que potser estranyarà, avui, quan sovintegen 
aquestes mirades que donen prioritat a les 
fumeroles de les químiques o al pas de la via 
del tren per la primera línia del mar. Tanma- 
teix, Tarragona ha tingut i té una literatura 
que ens la mostra agradable, plaent, atrac- 
tiva. Deixarem de banda per questions de 
temps tot un seguit de poemes, com els epi- 
grames de Marcial, que en ressalta els vins, 
descripcions, com les de Jouvin, que en re- 
marca la riquesa agrícola i pesquera, o afir- 
macions com la de S. de Silhouette que diu: 
dEl segon dia vaig arribar a Tarragona (des 
de Barcelonal, el país que es travessa és molt 
barrejat: és bonic en sortir de Barcelona, 
lleig al llarg de Llobregat, mediocre i dolent 
al llarg de la mar, molt bonic per la part de 
Tarragona. 

Deixarem, doncs, de banda tot això i em 
centraré en un parell d'obres, de dos autors 
tan diferents com Florus, un autor africà 
d'identitat boirosa que va viure al segle pri- 
mer, i Peter Cheyney, un dels noms impor- 
tants de la narrativa policíaca del segle xx. 

FLORUS ÉS UN AUTOR MOLT CITAT, PERQUÈ 
és aquell que va dir, referint-se a Tarragona, 
que dtot l'any és com una primavera. Però 
qui era Florus2 D'on procedeix aquesta fra- 
se2 Hi ha diferents autors que responen al 
nom de Florus. Aquest sembla que va ser un 
poeta africà que va participar en els Jocs Ca- 
pitolins, que van tenir lloc l'any 96. Florus no 
hi va aconseguir cap premi i, llavors, desen- 
ganyat de Roma, va iniciar un viatge per la 
Mediterrània i, seduit pel clima, entre altres 
coses, va quedar-se a Tarragona, on va obrir 
una escola de minyons. Feia cinc anys que la 
dirigia quan va escriure un diàleg amb un 
personatge procedent de la Bètica, en què 
explica les virtuts de Tàrraco. 

Després d'explicar les diverses etapes del 
seu viatge (Sicília, Creta, les Cíclades, Egipte, 
els Alps...), arriba a Tarragona i en fa la se- 
gúent descripció: 

Sigui'm, doncs, permès finalment, fatigat com 


estic, de reposar ací un quant temps. Si fos un 
escita, ja hauria desenganxat el meu carruat- 

ge: si fos un pilot errant, la meva proa ja estaria 
suspesa com un ex-vot dedicat a la deessa de la 
mar. éFins quan hem d'anar a Vaventura2 cÉs 
que hem d'ésser sempre uns forasters2 Si els 
fats em neguen Roma com a pàtria, que pugui, 
almenys, romandre ací. iQuè et diré, sinó que 
l'habitud és una força poderosa2 Miral Amb el 
tracte continu, la ciutat ja se m'ha fet agradable, 
perquè, si em creus, a mi que he vist tantes co- 
ses, és la més plaent de totes les que hom tria 
per al descans. Hi veus, oh foraster i amic, una 
gent honrada, sòbria, tranquil-la, que, si bé no 
s'apressa a ésser hospitalària, ho és amb refle- 
xió. Un clima peculiarment temperat suavitza 
el canvi de les estacions, i tot l'any és com una 
primavera. La terra, fèrtil als plans i sobretot 
als pujols —car mira d'assemblar-se a les vi- 
nyes d'Itàlia i li compara els seus bancals—, no 
s'avergonyeix d'una llarga tardor. I per si enca- 
ra això no és prou, la mateixa ciutat fou funda- 
da sota els més nobles auspicis, car a més dels 
estendards de Cèsar, que ostenta, triomfs als 
quals deu el seu nom, la seva noblesa té també 
un origen estranger. Perquè, si pares esment en 
els seus temples antics, és ací on es ret honor 
a aquell raptor ornat de corns que, emportant- 
se'n la noia de Tir, i després d'haver-hi jogui- 
nejat per totes les mars, va jaquir-la ací, on es 
queda, i després, oblidat de la noia que portava, 
sobtosament s'enamora del nostre ribatge.21 


Passem ara a Peter CHEYNEY (1896-— 
1951). Especialitzat en el gènere negre, és 
autor de més de 50 novel-les, amb les quals 
s'han filmat 15 pel-lícules (de directors tan 
importants, entre altres, com H. Hathavvay o 
J. L. Godard) i creador de personatges famo- 
sos com Slim Callaghan o Lemmy Caution, 
immortalitzat aquest darrer al cinema fran- 
cès per Eddie Constantine durant els anys 
50, immortalitzat, aquest, alhora, per Godard 
a Alphaville. A part les nombroses novel-les, 
Cheyney té alguns reculls de contes, i en- 
tre aquests contes un que es titula El rei de 
Tarragona. 

La història és bastant insulsa. El que 
resulta curiós és el paper que hi juga Tar- 
ragona. Un xicot tuberculós de Londres és 
aconsellat pel seu metge de traslladar-se a 
Tarragona, una ciutat que és descrita gairebé 


M. A. Capmany 


hesse, núm.37 (33) MISCEL-LÀNIA 


com el paradís. El noi ho fa i es cura, la seva 
bona sort el fa entrar en els negocis d'impor- 
tació de vins, però la seva relació amb dues 
dones casades fa que acabi mort i enterrat. 
Aquesta ciutat, que és referida a 1912, cor- 
respon a la realitat en alguns aspectes: el ca- 
ràcter portuari, el paper de la indústria i el 
comerç del vi... però ens és pintada amb uns 
divertidíssims tints espanyols: 
Ll...) y le digo que es un lugar maravilloso. Coli- 
nas que descienden hasta el mar, lagartos tre- 
pando por antiguas murallas, carretas con bar- 
riles de Oporto para ser embarcados, mujeres 
preciosas tocadas con mantillas y recorriendo 
la ciudad en calesas durante el crepúsculo, y 


guitarras que suenan por la noche bajo las altas 
ventanas enrejadas.22 


ERO 


Aquí s'acaba provisionalment el viatge. Hi 
hem vist algunes de les pàgines més interes- 
sants i també curioses que els forasters han 
escrit sobre la nostra ciutat. Coneixíem bas- 
tant aquell punt de vista de l'escriptor que 
resta sorprès, parat, atret pels monuments 
antics. En canvi, crec que hem descobert una 
altra Tarragona inventada pels escriptors. 
Escriptors per als quals Tarragona és un 
punt en el mapa, un punt amb determinades 
ressonàncies (probablement romanes), però 
un punt que ells han d'omplir de contingut. 
De vegades, hem vist, recorren al tòpic espa- 
nyol. Això ocorre també en una novella que 
avui no hem comentat, Les Marana, de Bal- 
zac, que pertany a un dels àmbits temàtics 
tarragonins més recurrents. El setge fran- 
cès de 1811 ha donat, a més de molta litera- 
tura bèl-lica i memorialística, tres novel.les, 
un relat i un poema èpic. A més de la bal- 
zaquiana, les altres novel-les són Lo caragi- 
rat, de Martí i Folguera, i Tarragona 1811, de 
Francesc Gras i Elias. El relat és El dngel de 
la guarda, d'Antonio M. de Alarcón. I el po- 
ema, La presa, de G. G. Ceroni Veronese. La 
repassada no ens ha permès tampoc entrar 
en altres obres importants, d'autors com Pío 
Baroja, Zorrilla, Pelai i Briz, Narcís Oller, Pé- 
rez Galdós, Puig i Ferreter i molts altres. 

Però deixem-ho aquí. Vull advertir abans 
d'acabar que el que acabo d'exposar no és 
resultat d'una feina sistemàtica, sinó d'un 
anar anotant allò que trobes al llarg de mol- 
tes lectures. Naturalment, en aquesta activi- 
tat no estic sol i en aquest sentit agraeixo les 
notícies que m'han donat altres lectors, com 
ara Fermí Roig, Magí Sunyer, Jaume Massó 
o Gertri Adserà. 

